
REDAKCIJA ATSAKO 


Janutėnui. Minimas asmuo dovaną už 
platinimą gaus. Be to, prašome atsiųsti tik- 
rus prenumeratorių adresus, nes iš to, ką 
parašėt, sunku susigaudyti, kam siųsti. 

Šerkūnui. Bendrovės gauna 5 skatikus 
nuo kiekvieno egzemplioriaus. 

B. Utkevičiui. Dėkojame už mūsų lai- 
kraščio platinimą. Kas išsirašo, ,,J. Dr.“ ir su- 
moka pusę prenumeratos, tam prašome duoti 
dovaną—liet. sieninį kasdien nuplėšiamą ka- 
lendorių. 

Valinčaitei. Laišką gavome, bet dovanų 
atsiimti dar nieks nebuvo. Dėkojame už uolų 
mūsų laikraščio platinimą, podraug prašome 
ir toliau eiti tas kilnias pareigas. 

J. Navikui. Viską gavom ir užrašėm taip, 
kaip ten buvo parašyta. Dovanas galite at- 
. siimti asmeniškai arba per pažįstamus. Paštu 
nesiunčiame. 

J. Čekauskui. Dėkojame už talką ben- 
dram darbe. Eilėraščius ir novelę gavome. 
Dėkui. Prašome mums pranešti, kiek egz. 
„J. D.“ siunčiama Tamstų adresu. 

M. Moliui. Dėl paskelbto paskutiniame 


Atsiųsta 


Pranas Cenys. Teisių Patarimai. 


numeryje konkurso, pažymime dar ir tai, kad 


. tik tie nauji prenumeratoriai bus užskaitomi 


kaipo platinimo dalyviai, kurie sumokės už 
visus 1937 metus. 

V. Juknevičiui. Galima gauti, bet už 
kiekvieną egzempliorių reikės sumokėti po 
20 skatikų. 

A. V-niui. Rašinėlį gavome. Spausdin- 
sime kiek vėliau, prašome parašytį mums ir 
daugiau. 

Kazimieriečiui. Parašysime. Įdėsime. 

„P. Sergūnui. Viską gavome. Dėkui. Tik 
gaila, kad pasivėlinote ir likote neitraukti į 
konkurso dalyvių skaičių. 

salas Gegutei. Eilėraščius gavome. Dė- 

i. Žymi pažanga. Spausdinsime. i 

EE Grazia bei vertingą nuotrauką ir KORA 
respondenciją gavome Dėkui. Idėsime arti- 
miausiame numeryje. 

M. Paukštei. Pernai pasiuntėm Jums 
visus mūsų laikraščio numerius, jei negavote, 
teiraukitės Vydžių pašte. 

Aifui. Gavom. Dėkui. Spausdinsim. Ne- 
užmirškite mūsų ir ateityje. 


paminėti 


Reikalingiausių kasdieniam gyvenime civilinės 


teisės įstatymų atpasakojimas. Vilnius, 1937 m. 88 pusl. 40 skat. 

Su šiuo numeriu priedas moterims — „SESIŲ TALKA“. 


"Viršelį ir vinietes piešė Ant. Butkus. 


Eina XII metus 


VILNIAUS KRAŠTO JAUNUOMENĖS SAVAITRAŠTIS 


PADĖKIME MŪSŲ SESĖMS 


Jei tik ir prabėgomis žvilgtersin.e 
į mūsų tautos praeitį, į didžiųjų jos 
sūnų žygius bei laimėjimus, — pama- 
tysime ir lietuvės moters didelius nuo- 
pelnus, kilnius jos siekius ir pasiry- 
žimus, aukojimasi bei kančias dėl sa- 
vo tautos gerovės, dėl šviesesnės ir 
laimingesnės jos ateities, 

Ir amžių ükanose paskende ank- 
styvesniuju laikų karžygiškos Lietuvos 
valdovų talkininkės (Birutė, Ona, Mor- 
ta — Mindaugo žmona, Aldona— Gedi- 
mino duktė) ir baudžiavos gadynės 
ir knygnešystės metų lietuvės moterys 
savo nuopelnais, kilniais motiniškais 
pasiryžimais, gaivinančia moteriška 
paguoda garbingai įsirašė mūsų tau- 
tos istorijon. | 

O kiek nusipelné tautai bevardés bal- 
tagalvés motinélés, kurios augino jai 
sunus: vargo, sielojosi, prarymojo juo- 
dasias naktis prie kūdikių lopšio ir 
uZauginusios, kada tikéjosi senatvéje 
paramos, karo trimitui sugaudus, dre- 
bančia ranka žymėjo kryžiaus ženklu 
sūnų galvas ir siuntė ginti plačiųjų, 
akmenimis nusagstytų tėvynės laukų 
nuo priešo puolimų. 

Argi neverta praeities lietuvė ati- 
tinkamos mūsų pagarbos, ar ne sek- 
tini jos darbai ir žygiai? 


Be abejo, kad taip! O vis tik mūsų 
krašto bakužių, tautinių papročių vai- 
dilutės, mūsų motinos ir sesės ne vi- 
sada žvelgia į tuos spinduliuojančius 
pavyzdžius, tik retkarčiais gyvena tais 
tautiškais klausimais ir labai retai 
sielojasi dėl bendros mūsų lietuviško- 
sios ateities. 

Kodėl? dėlko? 

Priežasčių aibės. Nemaža kaltės 
pačių moterų tarpe, bet netrūksta ir 
pašalinių veiksnių, kurie pakerta mo- 
ters pasiryžimus, platesnius uZsimoji- 
mus, spartesnius žingsnius. Vienu be- 
ne stambiausiu pas mus moters veik- 
los stabdžiu, bus savimeilis jos brolis, 
vyras, tėvas ir net sūnus— žodžiu, vy- 
riškis. Kaip dažnai mūsų krašto vy- 
riškis per siaurai supranta moters rei- 
kalus. 

Knyga, laikraštis, susirinkimas tai vy- 
rams,o įvairūs „pletkai“, apkalbėjimai, 
kūmučiųir kaimynių rietenos tai neva 
moterų kasdienis užsiėmimas, jos sie- 
los taurinimas. Per pilka, per siaura, 
per prasti moteriai skiriami užsiė- 
mimai. Patys ženkime į kilnesnį pa- 
saulį ir veskime ten mūsų seses. Ro- 
dykime joms skaidresnį rytojų, kilnes- 
nius siekius, o jei nepajiegiame — ne- 
užstokime savo šešėliu joms kelio, 

leiskime joms žengti savuoju, kartais 
išganingesniu pačių pasirinktu keliu. 

Mūsų gyvenimas reikalauja kuo 
daugiau šviesių susipratusių, dvasiniai 
ir doroviniai stiprių lietuvių moterų, 
kurios sugebėtų išauklėti sveiką, reli- 
gingą, mylinčią tėvynę ir sugebančią 
pasiaukoti ant jos aukuro žmonių 
kartą. Visam tam reikalinga ypatinga 
savišvieta, būtina gyvenimo nuovoka, 
sėkminga aplinkumai įtaka. 

Neišsilavinusi moteris netik kad 
negalės būti budri tautiniams mūsų 
reikalams, bet taippat negalės išpildyti 
geros motinos ir pavyzdingos šeimi- 
ninkės pareigų, o tuo tarpu lietu- 
viška šeima yra nudienio mūsų gyve- 
nimo pagrindas, mūsų ateities tiltas, 
rytojaus aušra, 

Tad, rupindamiesi ateitimi, ypa- 
tingai turėtume susirūpinti moterų 
reikalais, padėti ar bent netrugdyti 
joms šviestis ir lavintis. 

Kai kurios mūsų sesės netgi ne- 
turi galimumo šviestis, nepajėgia pa- 
siskaityti nei laikraščio nei knygos. 
Tai mes, jų broliai,  nuskriaudėm 
jas. Anksčiau pagal paproti, mes vaikš- 
čiojom mokyklon, o jos, likusios na- 
mie, nudirbdavo ir savus ir mums skir- 


V. KUOLAITIS 


tus darbus. Tad nors dabar padėkimė 
savo sesėms ir išlyginkime nesąmo- 
ningai joms padarytas skriaudas. 

Juo šviesesnės bus mūsų sesės, 
juo pavyzdingesnės bus mūsų šeimos, 
juo ryškesnis bus mūsų krašto lietu- 
viškas rytojus. 

Suprasdami moters vaidmenį mūsų 
krašte, norime, kad mūsų sesės būtų 
kuo šviesiausios ir kuo uoliausios 
mūsų krašto lietuviškų darbų talki- 
ninkés. Kiek galėdami stengsimės 
joms padėti šviestis, tobulėti, Podraug 
kviečiame visus jų brolius, vyrus ir 
sūnus padėti savo sesėms, motinoms 
ir Žmonoms savišvietos darbo bare. 

Norėdami pagreitinti mūsų sesių 
savišvietą, sustiprinti dorovinio ir tau- 
tinio budimo daigyną, duoti galimy- 
bės aptarti savo vargus vargelius, go- 
das godeles, mūsų inteligenčių mo- 
terų padedami, ryžtamės leisti mėn. 
moterims skirtą priedą ,Sesiu Talką“. 

Tad tegul ši „Sesių Talka“ būna 
kiekvienai moteriai šviesesnin rytojun 
vadove, o kiekvienam vyrui liudymu, 
kad jų sesės žmonos ir motinos Zen- 
gia tikruoju lietuvei skirtu ir kiekvie- 
nam vyrui remtinu gyvenimo keliu. 

A. Viln. 


Lietuvos šalis 


Kur vakarą, rytą lakštingala suokia, 
Kur graudžiai vaitoja gegutė raiba, 
Kur blaškos, nerimsta naktimis apuokas, 
Kai uždengė kraštą tyli sutema... 


Kur mūsų sesučių daina sutartinė 
Žavingais akordais apjuosia laukus, 
Kur piemens raliuoja, raguočius išginę, 
Kur prakaitą braukia artojas darbštus; 


Kur ilgėsio dienos širdies nebevirgdo, 

Kur gera, malonu gyvent visados, 

Kur meilė rūstybę, kaip ledą, sutirpdo, — 
Ten mano tėvynė — šalis Lietuva. 

bobDETUWwWOes 
VALST. CENTRAS 


Kauno miestas kasdien auga, 
didėja. Kasmet jame statoma 
šimtai naujų pastatų. Vaiz- 
dely matome dalį miesto ir 
platųjį Nemuną. 


Lietuvos Valstybės miestai 


Mūsų tautos kaimynai — vakaruose ger- 
manai, o rytuose slavai — miestus pradėjo 
kurti po Kristaus gimimo IX amžiuje. Kadangi 
tuomet ir mūsų tėvų tėvai vertėsi tais pa- 
Ciais verslais, tai spėjama, kad tais pačiais 
laikais ir jie savo krašte statę miestus. Pa- 
galiau, mūsų dainos, pasakos ir įvairios iška- 
senos parodo, kad miestai Lietuvoje buvo 
statomi iš tikrųjų labai senai. 

Pirmieji Lietuvos miestai nebuvo tokie, 
kaip dabar. Tai buvo paprastos apsigynimo 
pilys, kurios vienur buvo medinės, kitur ak- 
meninės, mūrinės. Jos buvo statomos dau- 
giausia prie didesnių upių, pajūryje ir ežerų 
salose. Vėliau medinės pilys išnyko. Jų vie- 
toje atsirado mūrinės, apsuptos aukštomis 
storomis sienomis. Tokiose pilyse gyvendavo 
Lietuvos kunigaikščiai, ten būdavo laikomi 
kariuomenės pulkai ir iš ten buvo valdomos 
apylinkės arba ir visas kraštas. 

Ilgainiui Lietuvos pilys augo, plėtėsi ir 
virto miestais. Bet tai vyko negreit, nes į Lie- 
tuvą dažnai įsiverždavo priešai, kurie pirmiau- 
sia stengdavosi sunaikinti pilis. Dėl to visa 
eilė Lietuvos pilių buvo atstatoma po keletą 
kartų. Bet vis dėlto tos pilys neišnykdavo. 
PrieSams apgriovus, būdavo atnaujinamos 
arba statomos naujos. Tokiu būdu pirmieji 
Lietuvos miestai, tuometinės pilys senovės 


laikais Lietuvos krašto gerovei vaidindavo be 
galo svarbų vaidmenį. Pilių tvirtumo ir jų 
gynėjų narsumo dėka Lietuvos kraštas ilgą 
laiką buvo laisvas, nepavergtas. Vėliau, Gedi- 
mino, Kęstučio ir Vytauto Didžiojo laikais 
atsirado dar daugiau pilių. Iš jų žymiausios: 
Gedimino Vilniuje ir Lydoje, Kęstučio Tra- 
kuose ir Krėvėje. Vytautas Didysis pilių ne- 
statė. Jis jas tik plėtė, didino ir paversdavo 
miestais. Tuo laiku priėmus Lietuvai katali- 
kybe, miestuose pradėta statyti bažnyčios ir 
vienuolynai. Be to, Vytauto Didžiojo laikais 
praplito prekyba ir amatai. Visa tai Lietuvos 
miestams davė progos augti, didėti. Ilgainiui 
jiems buvo suteiktos atskiros teisės, pagal 
kurias jie tvarkė savo viduji gyvenimą. 


Dabartinėse Lietuvos Valstybės ribose yra 
apie 50 miestų. Iš jų žymiausi yra šie: Aly- 
tus, Anykščiai, Biržai, Kaunas, Klaipėda, Kė- 
dainiai, Krėtinga, Marijampolė, Mažeikiai, Pa- 
nevėžys, Pagėgiai, Raseiniai, Rokiškis, Šakiai, 
Šilutė, Šiauliai, Tauragė, Telšiai, Vilkmergė, 
Vilkaviškis, Utena, Zarasai ir kiti. 

Pasiremdamas Lietuviškoje Enciklopedi- 
joje, Šimkūno Lietuvos geografijoje ir Lietu- 
vos periodiniuose žurnaluose bei dienraš- 
čiuose rastomis žiniomis, pasistengsiu kai 
kuriuos Lietuvos Valstybės miestus apibūdinti 

atskirai, nors trumpai suminėdamas ju preiti 
ir jų dabartinę reikšme savo apylinkėms ir 
visai valstybei. Pradėsiu nuo Kauno. 


Kaunas 


Istorikas T. Narbutas tvirtina, kad Kauną 
esąs ikūręs Lietuvos kunigaikščio Palemono 
sūnus Kūnas, kuris 1040 metais žuvęs kovoje 
ties Slonimu, besigrumdamas su didžiuoju 
rusų kunigaikščiu Jaroslavu Vladimiru. Bet 
kaip tuomet atrodė Kūno ikurtasis Kaunas, 
nėra jokių žinių. Taip pat nežinoma, ar pilis 
buvo mūrinė ar medinė. 

Prof. E. Volterio tvirtinimu, 1169 metais 
Kauno pilis tekusi kunigaikščio Kukovaičio 
sūnui Svalgūrui, apie kuri šį tą sako ir 1280 
metais vokiečių rašytos kronikos. 

Kai 1230 metais kryžiuočių ordinas užka- 
riavo prūsus, tarp Lietuvos ir ordino prasi- 
dėjo nuolatinės kovos. Lietuviai, norėdami 
apsiginti nuo besiveržiančių į jų kraštą kry- 
žiuočių, Nemuno pakrantėse pasistatė visą eilę 
pilių, iš kurių tvirčiausia buvo Kauno pilis. 
Budama Nemuno ir Neries upių santakoje, 
Kauno pilis sudarė svarbiausius Lietuvos var- 
tus, pro kuriuos ėjo vandens ir sausumos 
keliai į visą Lietuvos kraštą. Todėl Lietuvos 
kunigaikščiai Kauno pili pasistengė labiau su- 
stiprinti, ir visą laiką ją stropiai saugodavo. 

Pirmą kartą kryžiuočiai buvo užpuolę 
Kauną XIV amžiaus pradžioje, kai po mirties 
Didž. Lietuvos kunigaikščio Vytenio kitų Lie- 
tuvos kunigaikščių tarpe buvo kilę nesutari- 
mai. Didž. Lietuvos kun. Gedimino pasiųsti 
kariuomenės pulkai, Goštauto vadovaujami, 
bandė priešą atremti, bet neistengė. Po ilgo 
mūšio vokiečiai sugriovė pilies sienas, išpiovė 
jos gyventojus, o patį Goštautą paėmė nelai- 
svėn. Paskui Gediminas ji išpirko. 

Po šio žygio ordinas užgrobia visą vaka- 
rine Lietuvos dali. Bet neilgam. Gediminui 
žuvus ties Veliona (1311 m.), jo septyni sūnūs, 
vyresniojo Montvido vadovaujami, surenka 
40.000 kariuomenę ir ordiną užpuola patys 
pirmieji. Ordinas gauna pasitraukti. Bet kova 
ir toliau nesiliauja. Per dažnus kryžiuočių įsi- 
veržimus daugiausia nukenčia Kaunas. Keletą 
kartų jis buvo visai sugriautas ir sunaikin- 
tas. Bet po to vėl buvo atstatomas. Jį atsta- 
tinėjo lietuviai ir įsiveržę Lietuvon kryžiuočiai. 

Vėliau Vytauto Didžiojo sumušti kryžiuočiai 
(ties Žalgiriu) į Kauną veržtis jau nebemė- 
gino. Po to Vytautas Didž. suteikė Kaunui 
atskiras teises ir padėjo jam atsistatyti. 

1795 metais į Lietuvą įsiveržė rusai, 1812 
metais buvo užpludę prancūzai. lr vieni ir 
kiti daugiausia „šilosi“ Kaune. Prancuzams 
išbėgus, rusai Lietuvą valdė iki Didžiojo karo. 
Per tą laiką Kaunas buvo gubernijos miestas 
ir kariuomenės tvirtovė. Nuo 1915 iki 1919 
metų Lietuvą buvo pagrobę vokiečiai. Jų val- 
dymo metu Kaunas jiems buvo svarbiausia 
atspirties vieta. 

Lietuvai atgavus nepriklausomybę, Kau- 
nas tapo jos svarbiausiu centru. Miestas pra- 
dėjo augti, didėti. Jo ribos žymiai išsiplėtė, 
gyventojų skaičius padaugėjo. Jo statyba pra- 
sidėjo nuo 1922 metų. 

Nuo 1930 metų Kauno namų statyba tru- 
puti ėmė mažėti, bet vietoj to išgrista, 
išmeksfaltuota daugiau gatvių. 

Prieš Didij karą Kaunas turėjo tiktai 
60.000 gyventojų, o 1923 metais jau buvo 
92.000. Dabar jame gyvena 142.000 žmonių. 

Kaunui turi didelės reikšmės centralinės 
valdžios įstaigos: prezidentūra, ministerijos, 
užsienių valstybių atstovybės, konsulatai, agen- 
tūros. Be to, Kaune yra Vytauto Didžiojo uni- 
versitetas, kelios gimnazijos, daug specialių 
mokyklų ir kelios dešimt pradžios mokyklų. 

Plačiai žinomas yra Vytauto Didžiojo mu- 
ziejus, kuriame yra karo ir miesto muziejų 
skyriai. Ten yra sukrauta krašto praeičiai pa- 
žinti daug įvairių daiktų ir meno paminklų. 
Taip pat garsi yra M. K. Ciurlionies galerija, 
kur išstatyti šio genialaus menininko piešti 
paveikslai; ten pat yra daug ir kitų dailininkų 
kūrinių. 

Toli pažengęs yra ir Kauno teatras, kur 
vaidina patys gerieji dramos, operos ir baleto 
artistai. 

Miestą remia ir palaiko plečiama pramonė. 
Dabar jame veikia šie fabrikai: degtukų, kar- 
tonažo, audinių, mielių, geležies apdirbimo, 
tabako, konservų, avalinių, saldainių, virvių, 
aliejaus, audimo ir visa eilė mažesnių įmonių. 

Tokiu būdu dabar 


Kaunas yra ne vien 
valstybės, bet ir švietimo, religijos, mokslo, 
meno, prekybos, pramonės ir kultūros centras. 

(B. d.) Jurėnas, 


Jaunimas ir šokiai 


Jaunatvé — tai gyvenimo pavasaris; am- 
žius, kuriame atsiskleidžia platūs horizontai, 
spinduliuojantieji džiaugsmo šviesa; tai kilnių 
entuzijazmų, didingų užsimojimų amžius. Jau- 
natvės dvasia yra kupina gražiausių idealų; 
širdis — didvyriškų jausmų. Tai amžius, ku- 
riame reiškiasi jėga, noras gyventi, veikti, ieš- 
koti, kilti, nuolat judėti, veržtis pirmyn. 

Jaunatvé—tai visų gyvastingų pajėgų kles- 
tėjimas: kūnas pasižymi tamprumu, linijų 
proporcingumu bei harmonija; veidas—žave- 
siu; žvilgsnis — skaidrumu, lupos — šypsena. 
Jaunatvé—tai žydinti pavasario gėlė, tai gra- 
žiausias ir įdomiausias laikas. Tai laikas, kada 
netik norisi dirbti, veikti, kurti, griauti kalnus, 
ir statyti pasakiškas pilis, bet taip pat metas, 


kada smagu ir gera yra pasilinksminti, paužti, 


pašokti. 

Šokis esmėje yra neblogas dalykas. Prof. 
Šalkauskis šokį taip apibūdina: 

„Šokis yra grožio išreiškimas fiziniais ju- 
dėsiais, plastiškai bei ritmiškai išsivystančiais 
erdvėje bei laike į vieną harmoningą visumą 
ir apreiškiančiais psichinius žmogaus pergy- 
venimus“. Vadinas, šokis yra dailiojo meno 
rūšies apraiška, nes kaip kiekviena meno 


STAMBULO PUOŠMENA 


Vaizdelyje viena gražiausią 
Stambulo mečečių - muzulmonų 
maldos namų. Aplink matosi 
pastatyti liekni, grakštūs mi- 
naretai — bokšteliai, iš kurių 
muezinai (dvasininkai) šaukia 
tikinčiuosius į maldą. 


šaka, taip ir šokis išreiškia grožį, bet ne spal- 
vomis, kaip tapyboj, ne žodžiais, kaip poezi- 
joj bet fiziniais (kūno) judėsiais, kuriuose 
įdvasinamas žmogaus kūnas. Kalbant apie 
šokį, kaipo grožio išreiškimą fiziniais judė- 
siais, reikia skirti dailusis, meniškas šokis, 
nuo paprasto, pasilinksminimuose praktikuo- 
jamo šokio. Meniškas šokis paprastai galima 
pamatyti scenoj, balete. Dailiojo šokio užda- 
vinys yra patenkinti estetinių žiūrovų jaus- 
mus. Tokio šokio judėsiai esti ritmiški, išlai- 
kyti, gracingi, reiškiasi gražiomis, artistiško- 
mis formomis. Paprastas, šokis šokamas pa- 
silinksminimuose, įvairiuose pramogų rūšyse. 
Šios rūšies šokio tikslas—šokėjų smagumas, 
malonumas. 

Šokis, kaipo grožio išreiškimas kūno ju- 
dėsiais iš esmės nėra moraliai blogas, tačiau 
jis gali nusižengti moralės reikalavimams, kai 
paverčiamas tarnauti blogam tikslui, kada šo- 
kis išreiškia nepadorų turini, kada žemų in- 
stinktų dėka vietoj estetinio prado atsiranda 
erotinis momentas. Būna taip dažnai balete, 
revijose, kada šokėjai, pataikaudami žemiems 
publikos instinktams, apnuogina fizinius judė- 
sius ir išreiškia beverčius šokio motyvus, 

Kaip paprastai visi gyvenimo reiškiniai, 
taip ir šokiai kinta, vystosi. Gal būt, kad me- 
niškuoju žvilgsniu šokių evoliucija ėjo tobu- 
lėjimo kryptimi, tačiau iš kitos pusės šokių 
vystymosi eiga rodo, kad paprastieji šokiai 
kitėjo puolimo linkme. 

Be abėjo nieko blogo šokti įvairius šokius, 
gera yra visokių mokėti, bet geriausia yra 
šokti savus, lietuviškus šokius. O jokiu būdu 
negalima savųjų pamiršti. Liaudies Sokis—tai 
mūsų dvasinės kultūros turtas, kuris reikia 
saugoti, palaikyti. Būtų labai įdomu ir ma- 
lonu, kad mūsų šokių evoliucija nueitų savu, 
savaimingu keliu, nesekant aklai svetimųjų, 
ypač moderniųjų šokių. Jiems motyvų gali 
duoti taip gausūs ir įvairūs mūsų tautiški 
žaismai. 

Šokti yra sveika ir malonu, ypač jaunam. 


Pasilinksminti reikia. Ilgi žiemos vakarai. 
Laisvesniu laiku šoka miestas, šoka ir kai- 
mas. 


Mieste paprastai pramogų pilna: teatrai, 
kinai, baliai, dancingai ir kita. 

Lietuviškame kaime tačiau šiemet kitaip, 
nei seniau. Tiesa, nebuvo teatrų, kinų, balių, 
bet buvo vakarai, vakarėliai, nors paprastai, 
kuklūs vaidinimai, bet savi, artimi sielai, lie- 
tuviški. Buvo susirinkimai, paskaitos, dekla- 
macijos. Ten kaimo jaunuolis(ė) lavino savo 
artistinius gabumus, meno pajautimą, moki- 
nosi taisyklingos lietuvių kalbos, ugdė visuo- 
menines savybes, bandė organizuotai dirbti. 
Atitrūkęs porą valandų nuo pilko niūraus gy- 
venimo rūpesčių ir vargo, jaunuolis ten ilsė- 
jos, sėmės gaivinančios vilties, dvasinio tvir- 
tumo, atsparumo. Po rimtos programos da- 
lies sekdavo linksmoji — šokiai. Taip ivairioj 
nuotaikoj, jaukiai ir kultūringai dar nesenai 
lavinosi ir linksminosi lietuviško kaimo jau- 
nimas. 

Dabar organizacijų nebėra. Tuo pačiu lyg 
ir palydėjom susirinkimus, paskaitas, vaidi- 
nimus. | 

Kaimas nutilo, aprimo, tarytum per ji ko- 
kia baisi audra būtų praužusi. 

Plačiausias kelias į šviesą užtvenktas. Lie- 
tuviškasis jaunimas išstumtas iš kelio, ku- 
riuo ėjo kelioliką metų. Kai kur jau galima 
pamatyti niurus, kaip prieš 10 metų, vaizdas: 
pakrypusi vakaro prieblandoj lūšna. Balzga- 

noj lempos šviesoj stalą užgulusios vyrų ir 
jaunuolių krūtinės, įdegę, veidai, kortos, dū- 
mai... 

Ir vėl atgal į netolimos praeities šešėlį?! 
Ne! Taip negali ir neturi būti. Per dešimts 
metų ugdyta organizacinio gyvenimo sąmonė 
ir jausmas neturi žlugti. 

Vėl grįžta senos, kai kur beveik pamirš- 
tos vakaruškos, kuokinės. Jaunimas be darbo, 
užsiėmimo būti negali. Tačiau kuokinės ne- 
turėtų būti tokios, kokios būdavo seniau: 
ateina muzikontas nei kviestas, nei prašytas. 
Ima groti. Susirenka kaimo jaunimas ir dūkia 
visą naktį beveik tą pačią polką. Labai jau 
gerai, jei paivairinama žaislais, ar pora mer- 
gaičių ir vienas vyras kur nors kampe už- 
traukia: „Šėriau žirgelį“... Bet ir tai ne visur 
ir ne visada. 

Ir čia mūsų šviesus jaunimas galėtų pa- 
rodyti savo organizuoto gyvenimo patyrimą 
ir sugebėjimą organizuotai, planingai pasi- 
linksminti. 

Visų pirma turėtų įsigalėti kaime papro- 
tys daryti šokius su kvietimais. Numatyti iš 
anksto dalyvius ir muzikontą. Gražu būtų 
kambarį papuošti tautiškai. Tokiems šokiams 
reikėtų iš anksto numatyti ir apgalvoti pro- 
grama, kuri turėtų būti įvairi. Gabesnieji ir ju- 
dresnieji jaunuoliai galėtų viešai (savo paži- 
stamų draugų tarpe) pasirodyti, padeklamuo- 
dami, pav., savo parašytą eilėrašti, paskai- 
tyti monologą, ar kokių juokų. Šokiai tu- 
rėtų būti įvairinami dainomis, „džinguliukais“, 
tautiškais žaislais. Tokiems šokiams-šeimy- 
niškai pramogai nereikia jokio leidimo. To- 
kių organizuotų šokių reikšmė būtų didelė. 
Visų pirma yra tai vienintelis būdas išvengti 
nesusipratimų, visokių peštynių, kurių vistik 
dar pasitaiko ir lietuviškojo jaunimo tarpe. 
Be to, tokioj rinktinėj draugystėj dalyviai 
laisvai jaučiasi, niekieno nesivaržo, maloniai 
praleidžia laiką, linksmai pažaidžia. 

Be to, tokie organizuoti šokiai turėtų ir 
visuomeninės reikšmės, kaipo proga lavintis, 
šviestis, išgirsti ką nors naujo, pasimokyti. 
Būtų tai visai kultūringa šviesaus jaunimo 
pasilinksminimo pramoga. Tas rodytų, kad 
kaimo jaunimas negrįžta atgal, bet iriasi su 
kultūros srove, tobulindamas savo gyvenimo 
papročius, 2 


VYR Į AUS V- AM S SEDET S M o OU EUR 


BININKU 
CENTRAS 


[spanijos mies- 
tas Valensija. 
Šiame mieste 
gyvena visa vy- 
riausybininkų — 
valdžios šalinin- 
kų vyriausybė ir 
karo vadovybė. 
Be abejo, ir šis 
gražus miestas 
povirs griuvėsių 
Krūsniais. 


Šviesos kelio beieškant 


apsikrovę turtais namo pagrįždavo; todėl ilgą 
laiką graikai buvo žinomi jūros plėšikai (pi- 
ratai). Vėliau jie pasidarė garsūs pirkliai. Iš- 
liko net priežodis, charakterizuojąs jų apsuk- 


Kiekvieną žmogų domina dienos metu iš- 
kylusi spinduliuojanti saulė, o naktį milijonai 
mirgančių žvaigždžių. Tie dangaus kūnai vi- 
suo met kėlė ir tebekelia klausimą, iš kur jie 
ir kokie jie yra. 

Jau gilioje senovėje dangaus kūno veiki- 
mas buvo rišamas su žmogaus gyvenimu ir 
veikimu, todėl labai senai jau buvo susirū- 
pinta žmogaus gyvenimu, jo veikimu ir žmo- 
nių tarpusavio santykiais. Šių minčių reiškė- 
Jais visų pirma buvo graikai. Ta proga reikia 
pasakyti kelis žodžiuos apie graikus. 

Graikai — baltosios rašės žmonės, indo- 
europiečių tauta, nebeatmenamais laikais at- 
vyko iš Azijos ir apsigyveno Belkanų pusia- 
salyje, prie pat Viduržemio jūros. Čia labai 
įvairi gamta: yra kalnų ir pakalnių ir lygu- 
mų; tačiau žemė nelabai derlinga. Klimatas 
geras, gamta savo vaizdais labai turtinga. 
Tokioje vietoje jau pati gamta skolino žmogų 
judėti, dirbti, o nesédéti rankas nuleidus. 
Graikai ir pradėjo gyventi taip, kaip jų sąly- 
gos susidarė. 

Leidosi į neribotą jūrą turtų ieškoti. Su- 

tikę jūroje svetimą laivą apiplėšdavo ji ir 


rumą, palyginus su mūsų krašto žmonių 
pirkliškais gabumais. Sako: vienas žydas ap- 
gauna dešimtį mūsiškių, o vienas graikas — 
dešimtį žydų. 

Graikai, lankydami svetimus kraštus ir 
žmones, pažindavo jų gudrybes ir jų mokslą; 
visa tai isidédavo sau i galvą, užtat ir pasi- 
žymėjo mokslu. Graikų prekyba dar labiau 
išplito ir pagyvėjo, kai jie ikūrė Viduržemio 
jūros pakraščiuose savo kolonijas: Mažojoj 
Azijoj, Sicilijos saloje, Pietų Italijoj ir net 
Pietų Ispanijoj. Kolonijose išaugo miestai, 
kuriuose gimė nemaža garsių žmonių. Pasi- 
žymėjo pirmiausia Joniečių kolonija Mažojoj 
Azijoj, kur buvo garsūs Mileto ir Efezo 
miestai. 

Septintojo amžiaus pabaigoje ir šeštojo 
amž. pradžioje prieš Kristų Graikija pagarsėjo 
savo „Septynių Išminčių“ mokslu. Jie buvo 
visų mokslo sričių žinovai. Bet ypatingą dė- 
mesi kreipė i žmogaus vertę. Jie aiškino, kas 

reikėtų padaryti, kad žmogus būtų pats lai- 
mingas ir naudingas visuomenei. Jie įsitikino, 
kad turtas neduoda visiškos laimės; tikrą lai- 
mę duoda pasitenkinimas tuo, ką turi. 

Jų plačiai žinomos yra šios mintys: „Pa- 
žink pats save“, „Nieko perdaug“, „Nuo jaunų 
dienų pasirink gyvenimo draugę—išmintį, iš 
visų gėrybių ji tikriausia“, ,Malonumai lai- 
kini, dorybės— amžinos“ ir t. t. Kai kurios jų 
mintys buvo išrašytos didelėmis raidėmis gar- 
siojoj Delfų šventykloje. 

Iš tų „Septynių Išminčių“ (berods jų buvo 
daugiau) ypač du garsūs: Thalis ir Solonas. 


Thalis 


Jis gyveno apie 624—545 m. prieš Kristų. 
Gimė graikų kolonijoj Mažojoj Azijoj, Mileto 
mieste. Šis žmogus buvo sukoncentravęs sa- 
vyje visas mokslo sritis. Buvo gabus pirklys, 
technikas, astronomas, politikas. Pamatęs ju- 
roje laivą, tuojau apskaičiuodavo, kaip toli jis 
nuo kranto; buvo geometras. Iš žemės mo- 
kėjo apskaičiuoti Egipto piramidžių aukšti; 
buvo matematikas. Išanksto pranešė, kad 
585 m. gegužės mėn. 28 d. prieš Kristų bus 
saulės užtemimas; ir tikrai taip buvo. Visus 
stebino savo žinojimu. Nemaža reikėjo pas- 
tangų visoms toms žinioms įsigyti. 

Savo mokslo raštu nepaliko. Jo mokslas 
perėjo iš kartos į kartą pasakojimo būdu. 

Thalis tačiau liko garsiausias savo filoso- 
fija. Iš ko atsirado visas pasaulis, iš ko ir 
mūsų žemė? Tai svarbiausias klausimas. Ma- 
žiau svarbu, jo nuomone, kaip atsirado pa- 
saulis, bet svarbu, koks jis anksčiau buvo. 
Mat, jeigu buvo toks, tai tokiu vėl pavirs. 

Po ilgų tyrinėjimų priėjo išvados: viskas 
iš vandens. Kodėl? Todėl, kad visa, kas gyva, 
gyvena drėgme: augalai, gyvuliai ir žmonės- 
Kiekvienas palaikąs gyvybę maistas turi sa- 
vyje vandens. Tad, jeigu vanduo reikalingas 
gyvybei palaikyti, tai jis yra tuo elementu, 
iš kurio viskas atsirado. 

Nors Thalio tvirtinimas netikras, tačiau 
anais laikais turėjo didelės reikšmės. Thalis 
padarė išvadas po ilgų tyrimų ir tuo paska- 
tino kitus galvoti. Po jo eina visa eilė žmo- 
nių, svarstančių giliausius klausimus. Jo pė- 
domis nuėjo ir jo mokiniai; bet mokiniai 

priėjo kitų išvadų. Vienas jis (Anaksimandras) 

tvirtino, kad viskas atsirado iš neapibrėžtos 

medžiagos, kitas (Anaksimenas) įrodinėjo, kad 

viskas iš oro ir t. t. Žmonės ieškojo tiesos. 
Antras garsus išminčius buvo 


Solonas 


Gimė tikrojoj Graikijoj, Atėnų mieste. Per- 
gyveno daug nemalonių nuotykių. Ilgą laiką 
tarnavo kariuomenėj, buvo didelis veikėjas 
ir garsus poetas. Tačiau svarbiausias jo dar- 
bas—tai visuomeniškas darbas. Reikia pažy- 
mėti, kad anksčiau Atėnų valstybėje nebuvo 
įstatymų. Tas sudarydavo žmonėms nepaken- 
čiamą gyvenimą. Neturtingi ūkininkai ir ama- 
tininkai buvo visiškai priklausomi nuo tur- 
tuolių. Neturtingi visuomet buvo iki ausų 
isiskoline. Negalėdami laiku skolos grąžinti, 
buvo priversti atiduoti paskutinį savo žemės 
sklypelį. Dažnai atsitikdavo, kad skolininkas 
už skolą buvo su savo šeima parduodamas 
nelaisvėn. 

Kai toks gyvenimas privertė vargšus bruz- 
dėti, tai vienas karaliaus patarėjų —archontas 
(jų buvo 9), vardu Drakonas, išleido pirmaji 
istatymą. Šis istatymas, sakoma, buvęs „krauju 
rašytas“, nes nė kiek vargo žmonių naštos 
nepalengvino. 

Po kurio laiko buvo išrinktas archontu 
594 metams prieš Kristų Solonas. Jis tai 
tikrai sutvarkė istatymus. 

Pirmiausia panaikino visas ūkininkų sko- 
las, padarytas žemės užstatan, ir uždraudė, 
kad ateityje nebūtų jokių paskolų, galinčių 
privesti netekti laisvės. Be to, liepė suskirs- 
tyti. gyventojus pagal turtą į 4 grupes. Esi 
turtingesnis, turi daugiau teisių, turėk užtat 
daugiau ir pareigų. Solonas, pabaigęs įstaty- 
mų reformą, įsakė atėniečiams prisiekti, kad 
jų nepakeisią. 

Solonas atkreipė ypatingą dėmesį ir į jau- 
nima. Norėjo kad jaunims būtų išlavintas. Jis 
įsakė vaikus nuo 7 metų mokyti skaityti, ra- 
šyti, skaičiuoti, muzikos ir deklamuoti. Tėvai 
už nemokymą buvo traukiami atsakomybėn. 

Įvyko tai prieš tūkstančius metų, tačiau 
atrodo, kad tos pastangos tebėra tokios gy- 
vos, tokios aktualios, naudingas ir dabarti- 
niais laikais. 

Vilnietis, 


PiRMIEJI 
ZAY Gl AL 


Neseniai pasakyta 
Edeno, Angl.užsien. 
reik. minist. kalba 
sujdomino visą pa- 
saulį. Edenas, pa- 
lyginti, jaunas mi- 
nisteris, kuris greit 
iškilo. Čia matome 
vieną pirmųjų Ede- 
no nuotraukų iš 
T. S. Tarybos po- 
sėdžių. Edenas ant- 
ras iš kairės. 
ira sam] 


PAVERGTOJI GRUZIJA 


(Iš ciklo: „Mūsų kelionė po pasauli“). 


Gruzija yra iš tikrųjų Azijos šalis. Todėl 
dabar, kada lankome Europos kraštus, apie 
Gruziją nereikėtų kalbėti. Galėtume ją aplan- 
kyti tada, kai lankysime kitas Azijos šalis. 
Kadangi tačiau paskutiniuoju kartu lankėmės 
Sovietų Rusijoje, tai tuo pačiu žygiu būtinai 


turime užsukti ir Gruzijon, kuri yra Sovietų | 


Rusijos valstybės ribose, kaip „autonominė“ 
respublika. 

Yra dar viena priežastis, kodėl norime su- 
sipažinti su Gruzija, su gruzinų tauta. Tai 
visiškai panašus gruzinų tautos likimas i lie- 
tuvių tautos likimą, ypač praeityje, nes dabar 
lietuviai turi susikūrę savo nepriklausomą 
valstybę, gruzinai gi po atkaklių ir sunkių 
kovų buvo kuriam laikui baigiantis Didž. ka- 
rui, atgavę sau nepriklausomybę, bet dabar 
vėl kenčia sunkų svetimųjų jungą. Tad gruzinų 
tautos istorija reikia mums būtinai bent ben- 
drais bruožais pažinti. 

Pirmiausia reikia duoti truputį geografijos 
žinių apie Gruziją. 

Gruzija yra Mažojoj Rzijoj, Kaukazo kal- 
nuose, čia pat prie sienos su Europa. Greta 
Gruzijos bent kiek į pietų-vakarus yra Arme- 
nija, i pietų-rytus—Azerbeidžianas, i šiaurės- 
rytus — Dagestanas. Visos šitos šalys sudaro 
vadinamąją Užkaukazio Respublikų Tarybų 
Sąjungą, kuri savo ruožtu ieina į Sovietų Sa- 
jungą arba Sovietų Rusiją. 


Savaime aišku, kad Gruzija, būdama kal- 
nuose, yra kalnuota šalis. Tik vietomis pasi- 
taiko nedidelės lygumos. Gruzijos krašto- 
vaizdis yra labai gražus. Gražūs yra kalnai 
ir jų pašlaitės, gražūs tarpekliai, kuriais čiur- 
lena skaidrūs sidabriniai didesni ir mažesni 
upeliai. Gražūs taipogi Kaukazo miškai. Kau- 
kazo kraštovaizdį labai dailiai yra aprašęs 
lietuvių rašytojas A. Vienuolis. 

Gruzinai verčiasi daugiausia vynuogių au- 
ginimu. Be to, sėja kukuruzus, miežius, au- 
gina riešutų ir migdolų medžius. Augina tai- 
pogi tabaką. Visas Kaukazas yra turtingas 
žemės turtais. Tačiau Gruzijoj pramonė nėra 
gerai sutvarkyta. 

Gruzinai yra baltosios rasės žmonės. Jų 
tauta nedidelė. Iš viso gruzinų priskaitoma 
apie 3 milijonai. Bet gruzinai yra labai drą- 
sūs ir ištvermingi. Juk jie nuo seniausių laikų 
yra svetimųjų puolami ir naikinami, bet vis 
dėlto jie sugebėjo išlaikyti savo tautybę su 
visomis jos savybėmis. 

Gilioje senovėje, prieš Kristaus gimimą, 
gruzinai gyveno Mezopotamijoje. Spaudžiami 
betgi pirmiau asiriečių, paskiau arijiečių, atė- 
jusių iš gilumos Azijos, gruzinai buvo pri- 
versti keltis labiau i vakarus Mažosios Azi- 
jos. Tada gruzinai vadinosi kariais. Ilgainiui 
gruzinai apsigyveno šiandie gyvenamoj vietoj. 
Galingai tautaj būtų labai patogu ir naudinga 

V. KUOLAITIS 
Papūsk, vėjeli! 


Papūsk, véjeli, papüsk, lengvusai, 
Iš tolimos šalelės, 

Kur daug saldžių svajonių 
Nuskrido, nuplasnojo. 


Kur aukso gėlės praeivi žavi, 
Kur skamba linksmos dainos, 
Kur kas rytelis, kas vakarėlis 
Lakštingalėlė suokia. 


Papūsk, vėjeli, papūsk, lengvasai, 
Atneški man žinelę, 

Kad aš galėčiau, kaip sakalėlis, 
Pasiekt svajonių šalį. 


gyventi šitokioj vietoj, kur senovėje, kol dar 
jūros keliai buvo nežinomi, ėjo visas susisie- 
kimas tarp Europos ir Azijos žemynų. Gruzi- 
nams betgi dėl to kaip tik teko labai daug 
nukentėti, nes gretimos galingos tautos am- 
žiais stengėsi paimti į savo rankas „Kaukazo 
vartus“. Todėl gruzinams teko nuolat būdėti 
savo nepriklausomybės sargyboje, nuolat teko 
ginti savo kraštą nuo grobuonių priešų. Tie 
priešai, tiesa, ir savo tarpe nuolat varžėsi, 
kariavo dėl „Kaukazo vartų“, bet visada tek- 
davo nukentėti gruzinams. 

Patys pirmieji pietų Kaukazan buvo isi- 
veržę romėnai. Jie buvo nukariavę rytų Gru- 
ziją, kuri tada vadinosi Iberija. Tiesa, romėnų 
imperatoriai paliko gruzinams jų pačių kara- 
lius ir visą santvarką, tačiau Gruzija turėjo 
būti priklausoma nuo Romos. Nuo III amžiaus 
po Kristaus gimimo pradėjo gresti Gruzijai 
sustiprėjusi Persija, kuri dėl viešpatavimo 
Gruzijoje vedė nuolatinius karus su Bizantija 
arba su Rytų Romėnų Imperija. 

324 metais gruzinai priima krikščionybe. 
Tuo būdu suartėja su Bizantija, bet vistiek 
rytų tautų pavojus ir toliau gruzinams gresė. 
Pabaigoje V-tojo amžiaus rytų Gruzijos kara- 
lius Vachtangas | skelbia aršią kovą visiems 
nekrikščionims ir stengiasi suvienyti visą 
Gruziją savo rankose. Tas pats karalius isteigė 
455 metais Tifliso miestą, šiandienine Gruzi- 
jos sostinę. Pradžioje Vl-tojo amžiaus, mirus 

karaliui Vachtangui, rytų Gruzija patenka 
persų nelaisvėn. Netrukus Bizantija išstumia 
Persiją iš Gruzijos, bet ši vėl tenai veržiasi, 
kol pagaliau 610 metais Bizantija visiškai su- 
muša Persiją. 

Vil-tojo amžiaus viduryje prieš Gruziją 
pakyla naujas priešas—arabai, kurie netrukus 
pavergia visą rytinę Gruziją, padarydami galą 
Bizantijos viešpatavimui. Vėliau betgi Bizan- 
tijos ciesoriai vėl atsiima Gruziją, kuri tuo 
būdu ilgus amžius pereidinėjo iš rankų į ran- 
kas. Kiekvienas arabų įsiveržimas Gruzijon 
buvo gruzinams labai skaudus. Visų pirma 
gruzinų karaliai ar kunigaikščiai, nes jų buvo 
gan daug, turėjo mokėti dideles duokles ara- 
bams, be to, gruzinai buvo labai arabų per- 
sekiojami, kaipo krikščionys. Tačiau arabų 
priespauda ir persekiojimas sukėlė gruzinuose 
didelį norą dar atkakliau kovoti už savo ti- 
kybą ir tautybę. 

Antroje pusėje VIII amžiaus gruzinai pra- 
deda busti, pradeda kilti politiškai ir kultū- 
riškai. Pradedant nuo X-tojo amžiaus ligi 
XIII-tojo amžiaus Gruzijoj viešpatauja kara- 
liai, kurie istengia ne tik atremti išorinius 
priešus, bet ir suvienyti visą Gruziją. Tais 
laikais sparčiai auga gruzinų mokslas, litera- 
tūra ir visa kultūra. Tuos laikus gruzinai va- 
dina „aukso amžiais“. 

Vėlesniais laikais suvienytoji Gruzija vėl 
suskyla dėl atskirų kunigaikštijų valdovų ir 
diduomenės nesantaikos. Tuo pačiu metu pa- 
kyla ir išoriniai priešai, kurių tarpe atsirado 
ir naujų priešų —mongolai ir turkai. Vėl pra- 
sideda sunkieji laikai gruzinams. Dar labiau 
Gruzijos padėtis pablogėjo, žlugus XV amž. 
Rytų Romenų Imperijai arba Bizantija, kur 
įsiviešpatauja turkai. Nuo to laiko gruzinai 
patys vieni, kaipo krikščionys, turėjo grum- 
tis su nekrikščioniškuoju pasauliu. Kaip prieš 
tai Gruzijos žemės pereidinėjo iš rankų į ran- 
kas tarp Bizantijos ir Persijos, taip dabar di- 
delės varžytinės vyksta tarp Persijos ir Tur- 
kijos. Ieškodami pagalbos, gruzinai draug su 
armėnais siunčia 1460 metais savo pasiunti- 
nius Europon. Pasiuntiniai lankosi Vengrijoje, 
Vokietijoje, Venecijoje ir Ryme pas popiežių, 
bet iš niekur jokios paspirties negauta. Vėliau 
gruzinai sunkiose valandose taip pat ieškojo 
Europoje pagalbos, tačiau niekad jos negavo, 


Gruzinai visada buvo paliekami jų pačių Ji- 
kimui. 

XVIII-jame amžiuje rytinės Gruzijos kara- 
lius Irakas II ir vakarinės Gruzijos karalius 
Saliamonas | sumano sudaryti sąjungą prieš 
turkus ir persus su Rusija. 1783 metais pa- 
sirašoma rusų - gruzinų sutartis. Bet suartė- 
jimas su Rusija taip pat į gera gruzinams 
neišėjo. Užuot globojusi Gruziją, Rusija pra- 
deda kaip tik stengtis ją sau paglemžti. Tiek 
gruzinų karaliai, tiek diduomenė manė, kad 
krikščioniška Rusija teiks gruzinams paramą 
prieš Turkiją ir Persiją. Manyta, kad, Rusijai 
padedant, Gruzija galės geriau ir viduje su- 
sitvarkyti. Tiesa, kurį laiką Gruzijos politinis, 
ekonominis ir kultūrinis gyvenimas sparčiai 
žengė pirmyn. Bet nuolatiniai persų ir turkų 
puolimai ir Rusijos veidmaininga politika pri- 
vedė prie visiško Gruzijos žlugimo. Pirmiau- 
sia Rusija nieko nedarydavo, matydama, kaip 
Turkija ir Persija naikina Gruzijos kraštą, 
paskiau, kaipo Gruzijos globėja, skelbdavo 
anoms valstybėms karus, padėdavo neva gru- 
zinams, bet iš tikrųjų tuo būdu pati stiprinosi 
Gruzijoje. 

XIX-jame šimtmetyje Rusija visiškai pa- 
vergė gruzinų tautą, panaikindama visų Gru- 
zijos kunigaikstiju nepriklausomybę. Tuo pa- 


Ligšiol Egiptas buvo 
anglų žinioje. Tą šalį 
prižiūrėjo anglų val- 
džios skiriami valdi- 
ninkai — aukštieji ko- 
misarai. Pagal pasku- 
tinę sutartį, Egiptas ta- 
po savarankiška kara- 
lija. Vaizdelyje b. aukš- 
tas Komisaras, o da- 
bar tik Anglijos amba- 
sadorius važiuoja pas 
Egipto karalių. 


čiu laiku Rusija įvedė Gruzijoje savo admi- 
nistracija. Prisiuntė daugybę rusų valdninkų. 
O valdininkai buvo siunčiami labai žiaurūs, 
visų blogiausieji, kurie pačioj Rusijoj kuo 
nors nusikalto. Tuo būdu, Gruzija virto antru 
Sibiru, kur buvo siunčiami visoki nusikaltė- 
liai. Gruzinų gi valdininkai buvo iš visur iš- 
stumiami. Paliekami buvo tik tie gruzinų val- 
dininkai, kurie buvo ištikimi rusų valdžiai, 
kurie garbino Rusijos carą. O tokių išgamų 
gruzinai gana daug turėjo, ypač didikų tarpe, 
kuriems labai patikdavo, kai rusų valdžią ap- 
dovanodavo visokiais medaliais ar kitomis 
malonémis. 

Tačiau gruzinų tautos kamienas ir juonoji 
inteligentija visą laiką stengėsi numesti rusų 
jungus. Todėl nuolat gruzinų patrijotai rengė 
prieš rusų valdžią visokius sąmokslus ir su- 
kilimus. Visas XIX amžius — tai sąmokslų 
ir sukilimų amžius. Tačiau ne vienas sąmok- 
slas, nei sukilimas nepasibaigė visišku gruzi- 
nų laimėjimu. Tiesa, daug kartų neskaitlingi 
gruzinai sumušdavo daug skaitlingesnius rusų 
būrius, bet vis tiek neistengdavo numesti 
rusų priespaudos. O po kiekvieno sukilimo 
prasidėdavo dar baisesni gruzinų persekioji- 
mai. Sukilėliai gi turėdavo bėgti kalnuosna 
ir ten slapstytis, laukti naujo sukilimo, 

Gruzinų kalbos vietoje visose įstaigose 
įvesta buvo rusų kalba. Buvo persekiojama 
gruzinų spauda ir literatūra. Gruzinų cerkvės 
nepriklausomybė taip pat buvo panaikinta 
Iš Rusijos gabenami buvo rusų žmonės 
ir Gruzijoje apgyvendinami, kurie turėjo 
skleisti čia rusų kultūrą. Tokioj padėtyj kraš- 
tas smuko ne tik kultūriškai, bet ir ūkiškai, 
nes rusai viską vezdavosi Rusijon. Rusų val- 
džia, panašiai kaip lietuviams, buvo sugalvo- 
jusi gruzinams tam tikrą slovenišką raidyną, 
kuriuo turėjo būti spausdinamos gruzinų 
knygos. 

Tačiau rusų persekiojimas neįstengė pa- 
laužti gruzinų pasipriešinimo, neįstengė nu- 
slopinti jų tautinės dvasios. Atvirkščiai, prieš 
rusų persekiojimus vienijosi visa gruzinų 
tauta. Netgi tie, kurie anksčiau dėjosi su ru- 
sais, į galą XIX amž. susivienijo su gruzinų 
patriotais ir išvien slaptai veikė prieš rusų 
valdžią. 1870 metais prasideda didelis gru- 
zinų tautos revoliucinis sąjūdis. Prie revoliu- 
cijonierių dedasi ne tik inteligentija, bet 
ir darbininkų masės, visos partijos, neišsk - 
riant ir kairiųjų. Su gruzinų patrijotais ėjo 
iš vieno ir gruzinų dvasiškija, kuri buvo ne- 
patenkinta Gruzijos cerkvės prijungimu prie 
Rusijos cerkvės. 

Po rusų pralaimėjimo su japonais 1905 
metais, revoliucinis judėjimas Gruzijoje dar 
labiau padidėjo, juo labiau, kad tuo pačiu 
metu neramu buvo ir visoj Rusijoj. Revo- 
liuciniai sąjudžiai labiausiai plėtėsi vakarinėj 
Gruzijoj, kur buvo susidariusi netgi laikina 
gruzinų vyriausybė. Tačiau rusai, atsiuntę 
savo kariuomenę ir daugybę kazokų, kurie 
žudė gruzinus be jokio pasigailėjimo, už- 
gniaužė netrukus visus grizinų sukilimus. 
Susidarius valstybės dūmai, gruzinai gavo 
teisę siųsti jon kelis savo atstovus, bet tai 
nedaug tepadėjo gruzinų tautai, nes iš viso 
dūma nedaug tereiškė Rusijos gyvenime. 
Caras ir toliau valdė, kaip norėjo. 

Kilus pirmajai (kovo), o paskui antrajai 
(spalių) revoliucijai, gruzinai veda visas pa- 
stangas atstatyti savos valstybės nepriklauso- 
mybe. Steigiama gruzinų Tautos Taryba. 
Iš pradžių gruzinai stengiasi veikti išvien 
su kitomis (lZkaukazijos tautomis, bet tas 
darbas nesiseka. 

Pagaliau gruzinų patriotai ryžosi veikti 
patys vieni. 1918 metais gegužės 26 dieną 
Tautos Taryba, kuriai pirmininkavo Nojus 
Žordanija, paskelbė gruzinų tautos nepriklau- 
somybe. Tuo būdu po 117 metų «ergovės 
gruzinų tauta vėl tapo laisva. Tuojau buvo 
sudaryta Gruzijos vyriausybė ir išrinktas 
steigiamasis seimas. Susirinkus seimui, lai- 
kinoji vyriausybė atsistatydino, ir sudaryta 
buvo nauja vyriausybė priešakyj su Žorda- 
nija. 

Tačiau neilgai buvo lemta gruzinų tautai 
džiaugtis laisvės gyvenimu. Bolševikai, įsi- 
galėję Rusijoje, ištiesė savo nagus į Gruziją, 
i visa Užkaukaziją. Pirmiausia bolševikai už- 
ėmė  Dagestana, paskui Azerbeidžaną, o ne- 
trukus, nugalėję atkakliai kovojusius gruzi- 
nus, pavergė visą Gruziją. Visa Gruzinų vy- 
riausybė su daugybe patriotų-veikėjų buvo 
priversta bėgti užsienin. lr vėl gruzinams 
prasidėjo vergovės metai. Senąjį dvigalvį 
caro erelį pavadavo dabar bolševikų kūjis 
ir piautuvas. 


Bet ir Santarvės valstybės, t. y. Anglija 
ir Prancūzija, taip pat nieko Gruzijai nepa- 
dėjo, neužstojo jos prieš grobuonis. Tiesa, 
1920 metais sausio 12 d. Vyriausia Santar- 
vės valstybių taryba pripažino de facto Gru- 
zijos valstybę, o 1921 metais sausio 27 d. 
ta pati taryba, pripažinusi Estijos ir Latvijos 
valstybes, pripažino Gruzijos nepriklausomy- 
be ir de iure. Bet kai bolševikai užėmė 
Gruziją, tai nė viena didžiųjų valstybių nepa- 
reiškė dėl to įvykio jokio protesto. Nieko 
neprasižiojo ir Tautų Sąjungos susirinkimas, 
Jis pavedė Tautų Sąj. Tarybai atkreipti dėmesi 
i įvykius Gruzijoje, kad galėtų padėti, gerai 
progai pasitaikius, taikingu būdu grąžinti nor- 
malią padėti Gruzijoje. Tik tiek. Kažin, ar 
kada toji gera proga pasitaikys ar ne. 

1924 metais gruzinai savo pajėgomis mė- 
gino sukilti prieš Sovietus, bet vėl sukilimai 
su visu žiaurumu buvo užgniaužti. Susilaukta 
dar didesnių persekiojimų. Ir taip gruzinų 
tauta turi kęsti ir toliau svetimą jungą. Juo 
skaudžiau gruzinams, kad dabar juos smau- 
gia jų pačių išsigimęs tautietis, gruzinas, 
Sovietų diktatorjus Džugašvili-Stalinas. 


A, P. 


PASKUTINIEJI LAISVĖS SUNUS 


Italų kariuomenė jau užkariavo visą Abisiniją ir pavergė visus jos gyventojus. Abisinų karo 


vadus paėmę nelaisvėn atgabeno net ltalijon. 


Vaizdely matome Abisinijos vadus: Italijos 


karininkų apsuptus Romos stotyje. 


Musų gimtasis kraštas 


Iš Tverečiaus padanges ir jos praeities 
Za Re Di L ND 


Anksčiau nors trumpai supažindinau „Jaun. 
Dr.“ skaitytojus su senesne šios padangės 
praetimi. Tverečėnų jaunimui svarbu žinoti, 
kaip jo protėviai kovojo ir vargo dėl švieses- 
nės ateities. Šiuo kartu pakalbėsiu apie vėly- 
vesnius rusų viešpatavimo laikus, kurie, be 
abejo, daugiausia padarė žalos visai mūsų 
tautai, o kartu ir tverecénams. Rusams nu- 
malšinus 1863 m. sukilimą, caro valdžia pa- 
sidarė daug griežtesnė ir žieuresnė, negu 
anksčiau buvo. Sukilimui malšinti rusų val- 
džia atsiuntė Vilniun gubernatorių Muravjovą, 
kuris visu griežtumu ir žiaurumu ėmė tremti 
Sibiran kaléjmuosna sodinti kaltus ir ne- 
kaltus, sukilime dalyvavusius ir visai nedaly- 
vavusius. Jo viešpatavimo laikus ir žiaurius 
darbus Vilniaus krašte prisimena ir tverečė- 
nai seneliai. Kaip jau minėjau, tverečėnai su- 
kilime dalyvavo, bet koks skaičius jų ten 
buvo, iki šiol tikslių žinių neturime. Tik žinome, 
kad kai kurie tverečėnai tų žiaurių bausmių 
neišvengė. Už sukilimą buvo ištremti Sibiran 


šie šio krašto sukilimo dalyviai: Jonas Azare- 
vičius su sūnumi, Mykolas Pundys ir Jonas 
Gylys iš Dzieškaučinos sodž., Vincas Kulikau- 
skas iš Laumakės sodž., ir Jonas Šulga iš 
Šiulgų sodž. Iš jų tik vienam Jonui Azarevi- 
čiui pasisekė, jau senam, išvargusiam, su- 
grižti savo gimtajan kraštan ir čia pabaigti 
savo gyvenimo dienas. Visi kiti žuvo Sibire. 
Rusai, ilgus amžius valdydami užgrobtą kraštą 
visai nesirūpino gyventojų švietimu. Mat, juo 
žmogus tamsesnis, juo lengviau jis val- 
dyti. 

Tame pačiame laikotarpy, kai Vakarų Eu- 
ropoje liaudies švietimas ir ekonominė ūki- 
ninkų būklė klestėte klestėjo, mūsų krašte ir 
kartu Tverečiaus padangėje buvo skurdu, 
tamsu. Daugumos tverečėnų ūkininkų mažos, 
medinės, dūminės bakužės, balanų šviesa ap- 
šviestos. Maistas—prastas viralas. Kasdieninė 
duona-bėralinė, ir tos ne visada būdavo. Re- 
tas kuris turėdavo švientadieniui batus; kas- 
dien visi avėdavo vyžomis. Kai kituose kraš- 

tuose plėtėsi apšvieta, Tverečiaus padangėje 
viena po kitos dygo žydų laikomos smuklės 
(karčiamos). Tų smuklių Tverečiaus padan- 
gėje buvo nusėta visa eilė. Pačiame Tvere- 
čiaus miestely buvo kelios smukles, o so- 
džiuose, pav., Dysnoje, D. Kukučiuose, Gala- 
laukiuose, Didžiasaly, Pečiurkose, Astraviš- 
kiuose, Guntaunykuose, Rasciūnuose, Būkliš- 
kėje, Krauciškėje, Kukutėliuose ir Erzvėte po 
vieną. Tad kiekvienam aišku, ką gera galėjo 
duoti toks skaičius ne mokyklų, ne švietimo 
organizacijų, bet smuklių. Iš tų smuklių ga- 
lėjo pragyventi nemažos žydų šeimos. Ten 
daug klupo grūdų pūrelių. Tų smuklių šin- 
koriai-žydeliai anais laikais buvo ne maži 
sodžiaus „autoritetai“. Susipyks kaimynas su 
kaimynu, ir čia žydas su savo stikliuku pri- 
būna ir, iš vieno ir iš kito paėmęs „baryš- 
čių“, taiko juos. Nelaimė kokia ištiks uki- 
ninka, o pinigų nėra kur gauti—bėga pas žydą, 
kuris skolindamas jau išanksto pasako, kad 
reikės kasmet mokėti palūkanos. Atėjus rude- 
niui, toks šinkorius važinėdavo po kaimus ir 
rinkdavo duokle-biruolių. Retas kuris iš ūki- 
ninkų drisdavo atsisakyti; beveik kiekvienas 
duodavo, nes bijojo žydo užrūstinti, kad, atė- 
jus nelaimei gali jo „malonės“ netekti. 

Bet tverečėnų susipratimo dėka iki šiai 
dienai jau nė vienos karčiamos nebepasiliko. 
Dar žydų gyvena viena kita šeima, bet jau 
jie verčiasi vien smulkia prekyba. Be šių 
„geradarių“ šinkorių, dar būdavo atsitikimų, 
kad po kaimus su statinėmis degtinės važi- 
nėdavo rusų agentai ir kaimiečius veltui vai- 
šindavo. Pavaišinę, ragindavo priimti pravo- 
slavų tikybą, žadėdami veltui duoti žemės ir 
kitų įvairių privilegijų ir lengvatų. Tačiau 
Tvėrečėnai nors ir sunkiai vargo, bet nesutiko 
pakeisti savo tikybos už jokius priešo paža- 
dus. Tokiu būdu nė vienas tverečėnas nebuvo 
priėmęs rusų siūlomos pravoslavų tikybos. 

Rusų valdžia saugumui ir tvarkai palaikyti 
Tverečiaus ir Mielagėnų valsčiuose laikė tik 
vieną žandarą-raitelį, bet stropiai buvo seka- 
mas kiekvienas drąsesnis tverečėnas. 

Tverečėnai neturėjo nė vieno iš savo tarpo 
šviesesnio — mokytesnio žmogaus. Neturėjo 
su kuo pasitarti svarbesniais gyvenimo reika- 
lais. Ūkininkų vaikams į mokslo įstaigas 
durys buvo uždaros. 

Taip kelius šimtmečius slinko sunkus tvė- 
rečėno lietuvio gyvenimas, tarytum, be vil- 
ties sulaukti šviesesnių laikų. 

Bet gyvenimas bėgo ir dirbo tverečėno 
naudai. Sunku tiksliai nupasakoti neturint tik- 
rų dokumentų, kuriais metais šiame krašte 
prasidėjo ryškesnis tautinis atbudimas. Tik 
žinome, kad vikariaujant kun. Majevskiui jau 
buvo mestas lietuviškas grūdas Tverečiaus 
žemėn. Jispirmas šiame krašte nemokamai ėmė 
parapijiečiams dalinti lietuviškus elemento- 
rius. Juos buvo gavę dar ir dabar gyvi liu- 
dininkai: Jonas Janutėnas (86 am.) ir Uršulė 
Dragūnaitė, buvusi kaimo daraktorka—abudu 
iš Kukutėlių kaimo. Dar daugiau tverečė- 
nams yra žinomas kun. Cibavičius, kuris jau 
ragino tėvus mokinti savo vaikus namie lie- 
tuviškai. Jo rupesčiu buvo įvestas Tvere- 
čiaus bažnyčion lietuviški giedojimai ir su- 
darytas didelis bažnytinis choras, kuri vedė 
darbštus ir gabus lietuvis vargonininkas Kar- 
pavičius. Chore dalyvavo šie asmens: Myko- 
las Pundys iš Kukutéliu, Motiejus Kėkštas 
su savo broliu iš Tverečiaus, Skrabutis iš 
Rasciūnų, Joakimas' Cesünas ir Gabrys Mar- 
tinėnas—abudu iš Erzvėto sodž. Pastarasis, 
būdamas bažnytinio komiteto nariu, uoliai rū- 
pinosi lietuvišku giedojimu. Šalia bažnytinių 
giesmių varg. Karpavičius mokydavęs chorą 
ir lietuv. liaudies dainelių. Be choro vedimo 
vargoninkas dar slaptai mokino vaikas lie- 
tuviškai skaityti. Dar tenka suminėti ir tas 
ryškus ir svarbus kun. Cibavičiaus žingsnis 
padarytas tverečėnų naudai. Tais laikais kai 
kurie lenkų dvarininkai norėjo per bažnyčią 
skiepyti savo dvasią vietiniams lietuviams 
gyventojams. Vieną kartą atvažiavęs bažnyčion 
Pakalniškių dvaro dvarininkas Kurkauskas per 
pamaldas užtraukė bažnyčioje lenkiškai gie- 
smę. Po pamaldų kun. Cibavičius tokį jo elgesi 
viešai iš sakyklos bažnyčioje išpeikė ir už- 
draudė toliau taip daryti. Nuo to laiko dvari- 
ninkai niekuomet daugiau lenkiškai nebegie- 
dodavo. Nuo to laiko jau vis aiškiau pradeda 
reikštis tverečėnų viešas pasirodymas su lie- 
tuviška giesme ir daina. Todėl ir reikia manyti, 
kad nuo kun. CibaviCiaus laikų jau viešesniu 
lietuvišku keliu pradeda eiti tverečėno gyve- 
nimas. (B. d.) 

R. B —nas. 


J. CEKAUSKAS 


Snaigės 


Krenta snaigės tyros, gražios, 
Mūsų laukus baltai puošia — 
Auksu saulė jas nudažo, 

Žėri lauke ir miškuose. 


Snaigės baltos, krištolinės 

Mūs laukuose susiklostė, 

Jos gal vargšus prisiminę, 
Skrenda iš dangaus mūs guosti. 


ORAS IR 


Gyvename laikais, kada viskas stengia- 
masi išnaudoti arba panaudoti įvairiems tik- 
slams. Išnaudojama ir panaudojama žemė, 
vanduo ir oras. Čia pakalbėsime apie oro pa- 
naudojimą. Žmogus mato, kad paukštis, skris- 
damas oru, turi iškėtęs sparnus; tai jam pa- 
deda lengviau išsilaikyti ore. Pasidaro ir 
žmogus sparnus ir mėgina skristi, bet negali. 
Tiesa, jeigu šoksta iš aukštesnės vietos, tai 
nukrenta taip smarkiai, kaip kristų be sparnų. 
Vadinasi, sparnai, remdamiesi į orą, igauna 
pasipriešinimą ir ne taip greit krenta, kitaip 
sakant, padeda daiktui geriau išsilaikyti ore. 

Akmuo, smarkiau mestas i$ rankost, oliau 
nuskrenda oru, negu akmuo, paleistas netaip 
smarkiai. Čia galime įžiūrėti reikalingą skri- 
dimui sąlygą, daikto greitumą. Bet kad daiktas 
greitėtų, reikalinga jėga, kuri tą daiktą stumtų. 
Pritaikykim daiktui prietaisą, kuris galėtų, 
duoti nuolatos jėgą, kuri suteiktų mūsų daik- 
tui reikalingą greitumą ir pritaisykim tam 
daiktui sparnelius. Tai ir turėsime lėktuvą. 

Greitumą čia paprastai suteikia propeleris 
(lėktuvo priekyje motoro sukamas sparnelis 
panašus į malūno sparną). Oras, nuolatos be- 
sipriešindamas, neleidžia orlaiviui kristi. Or 
laiviai stengiamasi daryti iš lengvesnių me- 
džiagų. Didesni orlaiviai esti kelių propelerių 
varomi (itaisytu sparnuose). Motorai varto- 
jami labai stiprūs. Orlaivis, jeigu jo prope- 
leris sukasi nepakankamai greitai, skrenda 
prisiliesdamas žemės, jeigu tik propeleris ima 
greičiau suktis, orlaivis kyla nuo žemės. 


Bet atskridęs šiaurės vėjas 
Kelia snaigutes nuo žemės, 
Jas nešioja pakylėjęs, 

Nuo jų oras net aptemęs. 


Neša, neša snaiges vėjas, 
Klosto pamiškėj ir miškas tyli... 
Kai saulutė pažiūrėjo. 

Jis pastatė baltą pilį. 


SPARNAI 


„Laikai keičiasi, ir mes su jais keičia- 
mės“ — sako lotyniškas posakis. lr iš tikrųjų, 
kas seniau būdavo pasakose, dabar jau yra 
tikrenybėje. 


Ne tiek daug laiko praėjo, o kiek jau rado 
orlaiviai gyvenime įvairių pritarimų. Keletą 
paminėkim: susisiekimui, prekybai, paštui, 
mokslui, sportui, karui ir kitiems tikslams. 


Paskutiniais laikais žymiai plinta susisieki- 
mas orlaiviais. Ir visai priešingai, negu galima 
tikėtis, kelionės saugumas orlaiviu yra daug 
didesnis, negu kuo kitu. Isitikinimui paimkim 
vokiečių pateiktą statistiką. Ji rodo, kad 58 
tukstančiams skridimų pasitaiko tik vienas 
nelaimingas skridimas. Neimkim čia domėn 
kariškų lėktuvų, jų skraidymų, jų pratimų, 
kur jau dažniau pasitaiko nelaimingų atsiti- 
kimų. Prisimirkim tuo tarpu tik kai kurias 
laikraščiuose pateiktas traukinių, autobusų, 
taksų (nelaimingą belgų karalienės mirtį), mo- 
tociklų katastrofas. 


Kas kart plinta taip pat orlaiviais ir pa- 
štas. Anglai patiekia tokias žinias, kad jų oro 
paštas 1936 metais buvęs gyvesnis 479/[, 
negu 1935 metais. 


Sovietų Rusijos mokslininkai astronomai 
pakilę šešis kilometrus filmavo saulės užte- 
mima. Kiti mokslininkai, pakilę orlaiviais, daro 
kitus bandymus. Galime sakyti, kad moksli- 
niais tikslais žuvo ir mūsų tautos -didvyriai 
Darius ir Girėnas, nugalėję Atlantą. Svarbu, 
mat, turėti susisiekimą oru tarp Amerikos ir 

Europos. Šiam reikalui reikalinga ištirti ke- 
liai, mašinų patvarumas ir panašiai. 

Iš orlaivių filmuoja ar fotografuoja netik 
saulę ir kitus dangaus kūnus, bet ir žemę. 
Gautomis nuotraukomis taiso ligšiolinius ir 
sustato naujus žemėlapius. Orlaiviai tinka ir 
kitoms, ypač kariškoms observaci;joms arba 
stebėjimams. 

Prancūzų oro laivyno ministerija, norėdama 
pagerbti Lindbergh'o Atlanto nugalėjimą, de- 
šimties metų sukaktuviu proga skelbia rungty- 
nes skristi Lindbergo skristu keliu. Pirmos 
vietos laimėtojui skiriama vieno milijono 
frankų dovana. 

Kiekviena valstybė stengiasi oro laivyną 
panaudoti kariškiems tikslams. Ginklavimasis 
dabar eina smarkiu tempu. Nenuostabu tad, 
kad ir orlaivininkystė taip greitai vystosi. Da- 
žnai paduodami skaičiai, kiek kuri valstybė 
turinti orlaivių, bet tie skaičiai nėra tikslūs, 
nes juos paduoda kitos valstybės tiktai spė- 
liodamos, kiek kuri valstybė galinti turėti or- 
laivių, o savo kiekviena nuslepia. 

Anglų firmos atsakiusios skandinavų val- 
stybėms greitą orlaivių pagaminimą, atidėda- 
mos tą darbą i gala šių arba net 1938 metu. 
Anglija turinti labai stiprų jūros laivyną. Ne- 
norinti ji pasilikti ir šioje srityje. Ko norėti, 
kad automobilių firmos meta savo darbą ir 
imasi statyti orlaivius; net čekoslovakų batų 
firma „Bata“ ėmėsi statyti orlaivius. 

Turint orlaivius reikia turėti ir vairuotojų. 
Štai keletas atsitikimų besilavinančių vairuoto- 
jų gyvenime. Pereitais metais Orenburgo aero- 
drome buvo toks atsitikimas. Orlaivį vairavo 
mokinys, prižiūrimas už jo sėdinčio kariškio. 
Po netikusio mokinio leidimosi į žeme ir vėl 
pasikėlimo nukrito vienas ratas. Nusileidimas 
gresė dabar didele katastrofa. Aerodrome, ma- 
tyt pagal orlaivininkų susitarimą, pažymėta, 
kad negalima leistis. Karininkas, pamatęs nelai- 
mę, paėmė vairą į savo rankas ir, nusimovęs 
kojinę, išmetė žemėn pranešimą, kad jam at- 
siųstų kitu orlaiviu ratą. Pakilo kitas orlaivis 
ir ant virvės nuleido šiam iš viršaus ratą. 
Karininkas dviejų kilometrų aukštume atidavė 


LĖKTUVŲ SEKLIAI 


Nors yra lėktuvų, kurie skrenda visai be garso, be bildėsio, tačiau tam tikri aparatai suseka 
juos dar toli beskrendančius. Čia ir parodomi tokie aparatai. 

vairą mokiniui, o pats atsargiai išlipęs po 40 
minučių darbo uždėjo ratą ir vėl grįžo į savo 
vietą. Paėmė iš mokinio vairą ir laimingai 
nusileido. 

Kariški orlaiviai esti kelių rūšių. Vieni jų 
tinka bombardavimui, jie skrenda pamažu, 
bet daugiau gali panešti, kiti tinka daugiau 
gynimui, dar kiti — observacijai, šie esti len- 
gvesni, vadinami medžiokliniai, bet užtat gali 
per valandą nuskristi daugiau, negu tūkstantį 
kilometu. 

Amerikoje orlaiviai treniruojasi (daro prati- 
mus) ir su tankais. Tankai prikabinami iš apa- 
čių. Nusileidžiant prie žemės atkabinamas 
tankas, o orlaivis skrenda toliau nusileisti. 
Mat, kitaip galėtų ivykti katastrofa. 

Kariški orlaiviai esti šarvuoti. Turi jie su 
savim kulkosvaidžius. Gali jie šaudyti priekin, 
viršun į šonus ir kur tik panori. Tuo būdu 
jie gali pulti kitus ir ginti nuo priešų orlaivių. 

Paprastai nelaimėms išvengti lakūnai turi 
su savim parašiutus (panašius į lietsargi). Pran- 
cūzijoje kariškuose orlaiviuose stengiamasi 
įrengti prisegiamas kabinas (kur sėdi lakū- 
nai) su parašiutais. Jeigu kiltų ore katastrofa, 
kabina atkabinama, kuri su parašiutu gali lai- 
mingai. nusileisi. 

Yra žmonių nemačiusių pašliūžų. Yra tokių, 
kurie jomis moka sportuotis. Yra tokių, kad 
laikosi važiuodami už virvės traukiamos ar- 
klio, yra tokių, kad laikosi virvės traukiamos 


H. G—TIS 


motociklų, ir tokių, kurie laikosi virvės trau- 
kiamos jau orlaiviais. 

Pasaulis labiausiai bijo dabar orlaivių ir 
dujų karo. Pasirodo, kad ir šias priemones 
vartojant ne taip jau lengva kariauti. Orlai- 
vius stengiasi nušauti. Ir taip 1915 metais 
nušauti vienas orlaivis reikėdavo 10.000 šū- 
viu, 1918 metais — per pusę mažiau, o šian- 
dieną dešimteriopai mažiau. Pridėkim čia tai, 
kad šiandieną orlaivi gali numušti ir vienu 
šūviu. Yra aparatai, kurie pagal oro bangavi- 
mą (pagal balsą besiartinančio :orlaivio) nu- 
stato puikiai patranką ir pataiko į orlaivį. Or- 
laivius vartoja dabartiniame naminiame Ispa- 
nijos kare. Vartojo juos ir italai kare su abi- 
sinais. Pasirodė, kad ir orlaiviais nebuvo 
taip lengva kariauti. Etijopija — kalnuota šalis, 
nėra kur nusileisti. Reikėjo vengti ir daugy- 
bės paukščių būrių, kurie galėdavo pakenkti 
orlaiviui pakliuvę po propeleriu. Pasirodo, kad 
neužtenka bombarduoti vien miestus ir ly- 
ginti jų namus su žemės paviršiumi, bet taip 
pat reikėdavo bomborduoti ir palmės. Paaiš- 
kėjo, kad bombordavus palmę, pasipildavo 
apie penketą abisinų, kurie, nešdamiesi ran- 
kose virš galvų palmių lapus, atrodydavo la- 
kūnams tikromis palmėmis, bet vaikščiojan- 
čiomis ar bėgiojančiomis. 

| orlaivį netrenkia perkūnas, o esant lie- 
tui lakūnas pakyla aukščiau debesų. 


f. 


Ar ateisi?... 


Kai rogutės lėks ledu, 
O ant ledo taip slidu, slidu.. 
Ar ateisi? 


Siauros rogės lėks ratu, 

L Mes rogutėse abu, 
Okrisime ratu, slidu, slidu... 
Ar ateisi? 


Ledas blizga gražumu, 
Rogės lekia, net baugu, 
Taip važiuosim vis kartu... 
Ar ateisi? 


Ledas turi dovanų, 


Nuo saulutės — spindulių, 
Bus rogutėse smagu... 
Ar ateisi? 


Ir rogutės skris ledu, 
Skepetaitė virš galvų, 
Kaip smagu, kai mes abu... 


Ar ateisi? 

Skolų mokėjimo lengvatos 


II. 
Pereitame „Jaunimo Draugo“ numeryje 


buvo kalbama apie įstatymų pripažintas ūki- 
kininkams skolų mokėjimo lengvatas. Be to, 
buvo pažymėta, kad lengvatomis ukininkas- 
skolininkas gali pasinaudoti nieko neatsi- 
klausdamas. Kitaip sakant, skolininkas, kuris 
nori skolų mokėjimą atidėti iki 1938 metų 
arba sumokėti skolą dalimis, neturi pareigos 
atsiklausti skolininko arba prašyti kokios nors 
valstybinės įstaigos. Tačiau tai liečia tik tie- 
siogines skolas, užtrauktas prieš 1932 met. 
liepos 1 d. Tai reiškia tokias skolas, kaip 
kad ūkininko įsiskolinimą privačiame banke, 
vieno ūkininko pas kitą ir t. t. Bet žinoma, 
kad šalia tos rūšies skolų, ūkininkus slėgė 
ir slėgia visa eilė kitokių skolų. Pavyzdžiui, 
ūkininkas pasiėmė nuomon žemę ir neturi 


AMERIKOS DIDŽMIESTYJE 


Jungtinių Amerikos Valstybių prezidentūros ‘rūmai 

Vašingtono mieste. Iš čia išeina prezidento Rusvelto, 

išrinktojo antram ketvirtmečiui, parėdimai visam 
kraštui. 

kuo sumokėti nuomos. Brolis pasižadėjo se- 
seriai išmokėti kraiti ir neturi kuo išmokėti. 
Vietoj dalyti žeme į mažus sklypus. vienas 
brolių pasižada sumokėti kitiems jų dalis pi- 
nigais. Pasunkėjus laikams, neturi kuo sumo- 
kėti ir t. t. Tokių ir panašių skolų ūkininkai 
turi labai daug. Kas blogiau, kad šitos ru- 
šies skolos prislėgė ūkininkus - skolininkus 
dvigubai, nes ūkio gaminiai atpigo. Todėl 
ir šios rūšies kai kurioms skoloms pripažin- 
tos lengvatos. Skirtumas, tačiau, tarp pirmos 
ir antros rūšies lengvatų yra tas, kad antros 
rūšies lengvatomis galima pasinaudoti tik 
tada, kai tai leis Taikymo Įstaige. 

Taikymo Įstaigos veikia prie vaivadijų 
(Wojewódzki Urząd Rozjemczy) ir prie ap- 
skrities savivaldybių (Powiatowy Urząd Roz- 
jemczy). Kreiptis su prašymu reikia į tos 
apskrities Taikymo Įstaigą, kur yra skolininko 
ūkis. Apskrities Taikymo Įstaigos galima 
prašyti: 

1. Užskaityti skolon permoketus nuošim- 
čius. Tai reiškia, jei skolintojas ėmė dides- 
nius nuošimčius, negu istatymai leidžia (da- 
bar istatymai numato daugiausia 8 ?/j, 10 9j, 
ir 11 9/5), tai skolininkas turi teisę prašyti 
Taikymo Įstaigos, kad susidarusi iš išmokėtų 
nuošimčių suma būtų atskaityta iš skolos, 
Jei iš tikrųjų nuošimčiai buvo didesni uz 
įstatymų leistus, tai Taikymo Įstaiga paten- 
kins prašymą. O jei apskaičiavus pasirodytų, 
kad išmokėti nuošimčiai būtų didesni už pa- 
čią skolą, tada galima kreiptis teisman, rei- 
kalaujant, kad liekana būtų grąžinta. Pra- 
vartu čia dar pažymėti, kad nuošimčiai ne- 
būtinai turi būti mokami pinigais. Gali būti 
nuošimtin atiduota naudotis pieva arba žemė. 
Istatymai, kurie numato šią lengvatą, reikalauja 
tik, kad gaunamos iš pievos arba žemės pa- 
jamos būtų kiek didesnes už leistus imti nuo- 
šimčius pinigais. Mat, atskaitomas yra dar- 
bas. 

Galima pasinaudoti lengvatom, jei skoli- 
ninkas iš karto paima nuošimčius. Pav., sko- 
lino metams 100 auks., o gavo raštą, kad 
paskolino 150 auks., tai ir tokiais atvejais, 
jei tik pasiseks irodyti, galima kreiptis. Tai- 


ŽIEMOS VAKARĄ LBO TTT 


Kai Kur šviesus jaunimas 
ir vyresnioji karta ilgus 
Žiemos vakarus praleidžia 
skaitydami knygas ir laik- 
raščius. -Vaizdelis rodo, 


Kaip uoliai ir atydžiai jau- 
nieji skaito savo laikraštį 
„Jaunimo Draugą“. 


kymo Įstaigon. Išmokėtus nuošimčius Taiky- 
mo Įstaiga atskaito tik nuo 1927 m. Anks- 


čiau išmokėtų nuošimčių Taikymo Įstaiga 
neima domėn. 
2. Galima prašyti panaikinti pirkimo, 


nuomos ir kitas sutartis, jei pastarosios 
buvo sudorytos užtrauktų skolų laidavimui 
(gvarantavimui). Kitaip sakant, jei kas su- 
darė pirkimo, pardavimo 'arba nuomos su- 
tarti skolintojo verčiamas, o be to, matoma 
iš kitų aplinkybių, kad skolintojas skolino ti- 
kėdamas įsigyti skolininko žemę, tai Taiky- 
mo Įstaiga gali nepripažinti tokios sutarties. 
Skolininkas gali atgauti savo žemę arba pa- 
varyti nuomininką. Be to, jei skolintojas 
iskolintu ipotekoj nupirktą žemę, tai Taiky- 
mo Įstaiga, atimdama iš skolintojo žemę, gali 
išbraukti ir skolas. 

3. Sumažinti atsisakiusių nuo žemės 
brolių ir seserų išmokėjimo dalis. Tai reiš- 
kia, jei anksčiau dalijantis tas, kuris lieka 
prie žemės buvo pažadėjęs sumokėti atsisa- 
Kantiems nuo žemės po 1000 auks., o dabar 
už jų dalis galima būtų duoti tik po 750 
auks., tai Taikymo Įstaiga skolą sumažins 
iki 750 auks. Taip pat, jei dalijantis paliki- 
mu vienas vaikų turi kitiems išmokėti jų 
dalis pinigais, tai išmokėjimo suma gali 
būti Taikymo Įstaigos sumažinta. Kreipiantis 
į Taikymo Įstaigą reikia reikalauti, kad vi- 
siems būtų išmokėjimo dalys sumažintos. 
Tačiau reikia žinoti, kad ir lengvata gali būti 


pripažinta tik tiems ūkininkams, kurie pasi- 
dalijo arba pasižadėjo išmokėti paveldėjimo 
dalis nuo 1924 m. balandžio 28 d. iki 1932 m. 
liepos 1 d. laikotarpyje. 

Be to, Taikymo Įstaiga, gavusi tokį prašy- 
mą, pati dar sprendžia, ar sumažinta išmokė- 
jimo suma turi būti iš karto sumokėta, ar iš- 
dėlioti į dalis. Jei Taikymo Įstaigai, betiriant 
ūkininko medžiaginę būklę, paaiškėtų, kad 
ūkininkas yra sunkiose medžiaginėse sąlygo- 
se, tai gali ne tik išdėlioti skolą į 28 dalis, 
bet gali leisti sumokėti skolą vertybės lakš- 
tais. 

4. Sumažinti skolą už nupirktą žemę. 
Šia lengvata gali pasinaudoti tie ūkininkai, 
kurie nuo 1924 m. balandžio 28 d. iki 1932 m. 
liepos 1 d. laikotarpyje pirko žemę ir nesu- 
mokėjo dar visų pinigų. 

Taikymo Įstaiga, gavusi toki prašymą, tiria, 
kiek jau ūkininkas sumokėjo už nupirktą 
žeme ir kiek buvo susitaręs sumokėti. Po to 
apskaičiuoja, už kokios žemės dalį ūkininkas 
sumokėjo (pusę, trečdalį, penktadalį ir t. t.). 
Visa tai apskaičiavusi ikainoja, kiek suma- 
žėjo vertė nesumokėtos dalies, ir atitinkamai 
sumažina skolą. Kartu Taikymo Įstaiga su- 
mažina skolos nuošimčius ir nusprendžia ar 
skola išdėlioti į dalis ir į kiek dalių. Kad 
ūkininkas - skolininkas galėtų prašyti suma- 
žinti skolą, turėjo nebūtinai pats pirkti žemę. 
Pavyzdžiui, žemę galėjo pirkti tėvas, o su- 


"nus, kuris paveldėjo žemę ir skolas, turi teisę 

reikalauti sumažinti nesumokėtą už žemę 
skolos dali. Bet savaime aišku, kad Taikymo 
Istaiga tik tada sumažins skolą, jei iš tikrųjų 
žemės vertė, už kurią reikia sumokėti skola, 
sumažėjo, kitaip sakant, žemė atpigo. Jei 
ūkininkui pasisekė pirkti žemę labai pigiai 
ir neatsižvelgiant į žemės kainų kritimą, vis 
tiek dar jos vertė ir dabar toji'pati, tai skoli- 
ninkui nebus sumažinta skola. Tačiau pažymė- 
tina ir prieš lengvatas viena pastaba, būtent, 
žemės pardavėjas turi teisę reikalauti panai- 
sumažinti dar nesumokėtą už žemę pinigų 
dali. Tokiu atveju pirkėjui grąžinama sumo- 
kėta pinigų dalis, o pardavėjui žemė. 

5. Taikymo Įstaiga turi teisę sumažinti 
dviejiems metams mokesti už nuomą. Šia 
lengvata gali pasinaudoti tie ūkininkai, kurie 
turi sudarę nuomos sutartis dar gerais ūki- 
ninkams laikais keleriems arba ir keliolikai 
metų. Kadangi gerais ūkininkams laikais 
(1925—1929 metų laikotarpis) pajamos ir že- 
mės, palyginti, buvo didelės, todėl ir mo- 
kėti už nuomą galima buvo daugiau. Kai- 
noms kritus, anksčiau susitarto atlyginimo 
nuomojantieji jau negalėjo mokėti. Sitokiais 
atvejais galima kreiptis i Taikymo Įstaigą, 
ir pastaroji sumažins nuomą atitinkamai su- 
mažėjusioms iš nuomojamos žemės paja- 
moms. Be to, Taikymo Įstaiga turi teise 
prieš 1933 m. liepos 1 d. nesumokėtą nuomą 
sumažinti ir išdėlioti keturiolikai metų išmo- 
kėjimui. 

Jei laikotarpis, kuriam žemė buvo išnuo- 
mota baigiasi, arba jei dėl kokių nors kitų 
priežasčių Taikymo Įstaiga panaikintų nuo- 
mos sutartį, tai nuomojantis gali sumokėti 


nuomą inventorium. Nuomojančiam pasiūlius 
CE we NR aA] 


K. NARVYDAS 


Nors pikta ir vėjas bevilčiai kvatojas, 
Nors dūksta laukuose beširdė audra, 
Bet aš jų neboju: tedūksta, tešėlsta — 
Aš jaunas keliaunu su savo daina. 


Manoji daina vargšams broliams skirta, 
Kad primintų jiems skambų pavasario rytą, 
Kad skausmams ir dejonėms jau vietos nėra, 
Kad gimtinės dirvoms jau rasos nukrito... 


a 


nuomą sumokėti inventorium (darbo pabū- 
klais, gyvuoliais), Taikymo [staiga įkainoja 
inventorių pagal tą kainą, už kokią nuo- 
mojantis inventorių įsigijo. Vadinasi, jei 
arkli pirko už 400 auks., o dabar to arklio 
vertė nukrito iki 300 auks., tai nuomos są- 
skaiton bus paskaitytas arklys už 400 auks. 

6. Taikymo Įstaiga gali sumažinti priteis- 
tas mokėti skolintojui teismo, egzekucijos, 
bylinėjimosi (advokatui užmokesnį) išlaidas. 
Žinome, kad skolininkui nemokant skolos, 
skolintojas turi teisę paduoti skolininką teis- 
man. Teismui priteisus mokėti skolą, egze- 
kutoriaus padedamas skolintojas gali parduoti 
skolininko turtą. Tačiau teismas, egzekuto- 
rius, advokatas veltui nieko nedaro, reikia 
apmokėti. O apmokėti turi ne skolintojas, 
bet skolininkas. Ryšium su tuo, kartais to- 
kios išlaidos yra didesnės už pačią skolą. 
Skolininkui tenka dvigubai sumokėti. Dėl to 
ukininkams pripažintos lengvatos neaplenkia 
ir šitos ūkininkų skolų naštos. Panašiais at- 
sitikimais ūkininkas - skolininkas, kuriam rei- 
kia mokėti teismo, egzekucijos bei advoka- 
tams gali prašyti Taikymo Įstaigos suma- 
žinti padarytų išlaidų sumą. Taikymo Įstaiga 
turi teise sumažinti tas išlaidas iki vieno 
penktadalio. Vadinasi, jei buvo priteista mo- 
kėti 100 auks., tai Taikymo Įstaiga gali su- 
mažinti iki 20 auks. Šia lengvata negali pa- 
sinaudoti tik tie ūkininkai, kuriems bus iro- 
dyta, kad jie tyčia nenorėjo grąžinti skolos. 

Todėl kiekvienas ūkininkas, kurį slėgia 
skolos, privalo žinoti, ką jam gali padėti Tai- 
kymo Įstaiga. Be to, privalo neužmiršti, kad 
visais kitais atvejais, kurie čia nebuvo pa- 


duoti, galima dar kreiptis Taikymo Įstaigon. 


EG. 


Manoji daina 


Jai gaidq nuaudė gimtinės beržynas, 
Gailios ašaros brolių žodžius jai surinko — 
Ir manoji daina nuskambėjo gimtinėj, 
Kada broliai po sunkiąja našta sulinko. 


Ją kartoja kasdieną gimtinės beržynas, 
Pilkieji laukai ją tylomis kartoja... 

Kada jėgos apleidžia ir ištvermės trūksta — 
Ji padrąsina vargstantį brolį artojq... 


AKLŲJŲ PASAULIS 


Gražus pasaulis, bet, deja, ne visi jį mato. 
Tokiais gamtos nuskriaustais yra aklieji. Vieni 
nemato iš prigimties, kiti praranda regėjimą 
susirgę kokia nors liga. Yra tai vieni nelai- 


mingiausių pasaulyje žmonių, nes jie neturi 


brangiausio turto, kokiu yra regėjimas. 

Bet ir aklųjų tarpe sutinkama tokių, 
kurie užima labai aukštas ir atsakingas vie- 
tas. Lenkijoje, pavyzdžiui, vienas aklas yra iš- 
rin«tes atstovu seiman. Nemaža yra aklųjų, 
pagarsėjusių ir mokslo srityje. Pastarieji ne- 
teko regėjimo gyvenimo bėgyje. Baigia vidu- 
rinę arba aukštesnę mokyklą ir apanka. Tuo- 
met visas savo jėgas pašvenčia mokslui. To- 
dėl nenuostabu, kad akli žmonės kartais daug 
nusipelni savo visuomenei. 

Blogiau yra kovoti dėl būvio, dėl duonos 
kąsnio tiems, kurie gimsta akli. 

Jie mokosi specialiai jiems įsteigtose pra- 
dinėse mokyklose. Viena tokia aklųjų moky- 
kla yra Vilniuje. Ten mokslo programa yra 
panaši į normalių mokyklų programa. Skir- 
tumas yra toks, kad prie aklųjų mokyklų 
yra paprastai įrengtos didelės dirbtuvės, ku- 
riose mokoma įvairių amatų. Aklieji pažįsta 
palietimu daiktų formą, medžiagą, o kartais 
ir spalvą. Todėl gali dirbtuvėse sėkmingai 
dirbti. 

Aklųjų mokyklose ypatinga domė yra krei- 
piama į muziką. Turbūt todėl. kad aklieji pa- 
sižymi nepaprastu muzikalumu. Jie neturi re- 
gėjimo, bet už tat turi puikiai išlavintą klausą. 
Todėl mokosi dainuoti ir griežti su dideliu 
pamėgimu. Muzika yra maloniausias jų dva- 
sinis penas *). 

Kokiu budu aklieji mokosi skaityti, jei 
nieko nemato? 

Jie naudojasi tam tikra abécéle, kuria 
aklas anglas Ludv. Braille išrado 1854 m. 
Toji abėcėlė nuo mūsiškės visiškai ski- 

*) Jie mokosi griežti iš gaidų, parašytų pagal 
Braille sistemą. Pasaulinio garso yra šie akli muzi- 
kai: pianistas Georges Thėmėli, kuris 22 m. amžiaus 
Paryžiaus Konservatorijos Konkurse laimėjo pirmą 
vietą. May Walker pagarsėjo dainuodama Anglijoj 
Londono radiofone. Praėjusiais metais Vilniuje skam- 
bino pianinu Imre Ungar, kuris Chopin'o vardo kon- 


kurse gavo dovaną. Yra dar ir daugiau garsių įvairių 
sričių muzikų. 


riasi ir vadinasi rafigrafija. Tai yra kombina- 
cija šešių iškilusių taškų, pritaikintų palieti- 
mui. Štai, kaip atrodo kelios aklųjų abėcė- 
lės raidės: 


== mm SERO UMEN GOTT 
pos 3 a SO 


Atitinkamai perstate taškus, gauname ki- 
tas raides. 

Skaitmenys yra rašomi taip pat su pagalba 
iškilusių taškų, kaip viršuje pažymėta. 

Aklieji skaito ne akimis, bet pirštais. Jie 
turi labai jautrius pirštų galus, kuriais, pa- 
liesdami iškilusias raides, gali lengvai moky- 
tis skaityti. | 

Iškilusiomis raidėmis spausdintos knygos 
yra brangios, bet skaityti apysakas, poeziją ir 
kita akliesiems yra brangiau už pinigą. 

Knygas su iškilusiu raštu pradėjo jau pa- 
vaduoti patefonas ir plokštelės, kuriose telpa 
ištisi knygų tekstai. Į tokias plokšteles yra 
įgriežiami mokslo veikalai, apysakos ir poe- 
zija, neminint jau muzikos. Patefonas yra tuo 
patogus, kad muzikos arba mokslinės paskai- 
tos gali klausyti kartu daug aklųjų, ir tas ma- 
lonumas pigiau atsieina, negu perkant kny- 
gas su iškilusiu raštu **). 

Meksike yra miestelis Tiltepeo, kuriame 
visi gyventojai yra akli. Ten vaikai apanka, 
turėdami vos kelis mėnesius amžiaus. Tai yra 
išdava kažkokios aklumo ligos, kuri dar gerai 
neištirta. 

Panašų miestelį prieš kelerius metus 
įsteigė Jugoslavijos valdžia, be tik panašų. 
Jugoslavijos valdžia kreipėsi į neturtingas mo- 
teris, ragindama tuoktis su aklais karo inva- 
lidais ir Zadédama jiems įsteigti valstybės lé- 
šomis miestelį. Greitu laiku atsišaukė daug 
moterų, kurios sutiko būti nelaimingų inva- 
lidų žmonomis. 

Saugokim savo akis, prisilaikydami šva- 
rumo ir kitokių dėsnių, kad kartais netaptu- 
mėm akli, nes aklųjų gyvenimas yra nepa- 
vydėtinas. A. 


**) Už vis didesnės reikšmės dabartiniais laikais 
aklųjų gyvenime turi radio. 

ŽALEZERIS 


Senelis 

Vėlyvas rudens popietis. Apysenis, gerai ap- 
sivilkęs vyras perėjo pamažu gatvę. Atrodytų — 
grižo namo pasivaikščiojęs. Senos mados jo 
batai buvo labai gerokai apdulkėję. Po paža- 
stim laikė lendrinę lazdelę su aukso galvute 
ant galo. Žvilgterėjo jis dar kartą į skestantį 
besileidžiančios saulės spinduliuose miestą. 
Žvilgterėjo tokiom gražiom, tamsiai mėlynom 
savo akim, kuriose visą praėjusią jo jaunystę 
lengvai galėtum pamatyti. Jos, tos akys, taip 
gražiai ir ramiai žiūri iš nuvargusio baltais, 
kaip sniegas, plaukais pagražinto veido. 

Jis atrodytų svetimas, nes nedaug kas 
pro šali eidamas jį pasveikindavo, nors ne 
vienas ir netyčiomis, kažkaip negalvodamas, 
žvilgtėrdavo į jo rimtas akis. 

Sustojo senelis prie vartų, dar kartą at- 
sigrižo miesto pusėn, ir Įėjo prieangin. Pa- 
skambinus durų skambuti, praskleidė ža- 
lius langų užtiesalus senelė ir kilsterėjo, gal 
pažiūrėti, kas čia eitų. Senelis mostelėjo 
lazdele. 

— Nebijok, savas — pratarė. 

— Dar be šviesos? — paklausė senelis. 

Seimyninkė vėl užleido langų užtiesalus. 

Senelis perėjo per virtuvę, kur buvo di- 
delės ąžuolinės lentynos, kuriose sustatyta 
pasieniui balto porceliano lėkštės ir indai. 
Už priemenės siauručiai laiptai vedė aukštyn 
viršutinin senelio kambarin. 

Čia buvo tylu ir malonu. Prie vienos sie- 
nos gerais aptaisais knygų eilės, kitos sienos 
buvo apkartos paveikslais, kurių tarpe buvo 
ir žmonių gražių veidų ir šiaip krašto vaizdų. 
Prie stalo stovėjo minkšta, plati kedė, raudonu 
aksomu apmušta, su visais patogumais, ir sė- 
dėti ir rankom pasidėti minkšta. Ant žalia 
staltiese patiesto stalo gulėjo kelios ati- 
dengtos knygos. 

Senelis, kampan pasidéjes skrybele ir laz- 
dute, atsisédo kedén, susidėjo rankas ir ėmė 
kažką niūniuoti. Jam besėdint jau ir sutemo, 
jau ir žalsvi mėnulio spinduliai, lyg sidabro 
siūlų pluoštas, nušvietė ant sienos paveikslą. 
Mėnulio šviesos juosta slinko vis toliau kam- 
bario sienomis, o ją lydėjo nejučiomis sene- 

lio akys. Ir krito šviesa ant mažo stovinčio 
ant stalo paveikslėlio, kuris plonais juodais 
rėmeliais gaubė vertingą turinį. 
—Onutė!—sušnabždėjo senelis lūpomis 
žvilgterėjęs paveikslan. lr paminėjus tą var- 
dą prisiminė jam jaunystė. Regis, pakitėjo lai- 
kas ir jis vėl atsidūrė savo jaunose dienelėse. 


Vaikai 


Tuojau prisiminė malonų savo mergužė- 
lės vaizdą. Vadino ją Onute; dar tada buvo 
labai jaunutė, gal penketo šešeto metų, o jam 
jau buvo du kart tiek. Ant kaklo ji nešioda- 
vo raudono šilko skarelę, kas jai labai tiko 
prie tamsių jos akių. 

— Joneli,—sušuko ji, — mes gi laisvi; ga- 
lima neiti mokyklon nei šiandien, nei rytoj! 

Jonelis metė lentelę ir knygas, kurias jau 
laikė pažasty, ir išbėgo šuoliu su ja kie- 
man, per darželį, tiesiog pievosna. Netikėtos 
atostogos buvo jiems labai malonios. Jone- 
lis, Onutės padedamas, padarė čia tuoj iš 
velėnų takeliais apvedžiotus namelius. Ten 
jiedu, vasaros vakarais gyvensią, trūko tik 
dar suoliuko. Tuoj stvėrėsi darbo: vinys 
plaktukas ir reikalingi lentagaliai jau buvo 
paruošta. Tuo tarpu Onutė nuėjo parave 
rinkdama žiedais pasipuošusias gėles ir lau- 
kines žolytes savo priejuostėn. Iš jų ketino 
pripinti vainikų ir galvai papuošti ir ant ka- 
klo užkarti. Kol Jonas, nors su dideliu vargu, 
kreivai suvares vinis, vis dėlto padarė suo 
liuką ir išnešė jį saulėn, Onutė bežolinėdama 
jau buvo nuėjus net kitan pievos galan. 

— „Onute“! — suriko jis — „Onute“! 

Atbėgo mergiotė, net jos garbaniuoti 
plaukeliai lydavo. 

Eikš, sako jis,—jau mūsų namas baigtas 
statyti! Žiūrėk, net sušilai bebégdama; ieik 
čia pro vartelius vidun, sėskis štai čia ant 
suoliuko. Aš tau ką papasakosiu gražaus. 

Tuomet jie susėdo ant naujo suolo. Onutė 
ėmė gėlytes iš priejuostės, rišdama juos siū- 
lu, pynė vainiką, o Jonukas jai ėmė pasa- 
koti: 

— Buvo kartą trys verpėjos, trys: verpé- 
jos... 


Suvalk' krašto jaunųjų 
kuopelių vadovai su agr. 
J. Pajauju viduryje. Šiam 
šviesaus jaumimo būreliui 
buvo surenkti 3 dienų 
ūkio srities kursai Kukave 


TT a 4h S | 
— Ak, sako Onutė, — tu su savom 


verpėjom. Jau atmintinai beveik jas moku. 
Argi amžinai vis tą pati pasakosi?" 


su manim, 


Ir tu važiuosi 


siomis pievomis. 
kad nori“. | 
„Noriu, sako Onutė, bet ir motina su 


Reikėjo, žinoma, Jonui pasislėpti sužver- *mums važiuos, tiesa! lr mano ir tavo mo- 


pėjų pasakomis. Vietoj to, jis nupasakojo 
nuotykį apie vargšą žmogų, liūtams įmestą 
praryti. 

— Taigi buvo naktis, —sako jisai, —ar žinai? 
kuo tamsiausia, ir liūtai miegojo. Tik rąžosi 
miegodami, tik žiovauna ir kaišioja raudonus 
liežuvius, kaip paklodes, tik tarkštelna bal- 
tais: dantimis, kaip peiliais. Dreba vargšas 
žmogelis iš baimės ir laukia, kada čia išauš 
rytas. Tik švyst vieno mato šviesa. neišpasa- 
kyta ir, kai jis atmerkė akis, stovėjo prieš jį 
angelas. Jis pamojo ranka ir nužingsniavo 
tiesiog į uolas. 

Onutė besidomėdama klausėsi. 

„Argi angelas?“ —dar ji paklausė. 

„Turėjo gi jis sparnus?“ 

— „Ne, čia tik toks pasakojimas“, atsako 
Jonelis, „juk angelų gi žemėj nėra“. 

— „Tai gal ir liūtų nėra“? 

— „Liūtų? Liūtai kas kita. Ogi Indijoj ir 
kitose šiltose, tolimose šalyse. Pagonų didi- 
kai juos gi kinko vežimuosna ir važiuoja 
per dykumas. Kai užaugsiu, ir aš pats ten 
nuvažiuosiu. Ten daug tūkstančių kartų gra- 
žiau, kaip mūsų kraštuos. Ten gi žiemos 
nėra. Ten tik grožėkis ir džiaukis amžinai 
žaliuojančiais miškais ir gėlėmis pasipuošu- 


tina“. 

„O ne, sako Jonas, jos tada bus jau 
senos, jos negalės važiuoti“. 

„Taip, bet gi manęs vienos neleis“. 

„Tada jau leis. Tu gi būsi tada mano 
žmona ir, žinoma, niekas tada tau negalės 
uždrausti“. 

„Aha. Bet gi mama verks tada“. 

„Ko ten verks? Mes vėl sugrišim“ — 
kalba linksmai Jonas. „Tiktai tiesiog pasa- 
kyk, ar tu su manim keliausi? O jei ne, tai 
aš išeisiu vienas ir tada jau niekuomet dau- 
giau nebegrisiu atgal“. 

Mažiukė Onutė vos nuo ašarų susilaikė. 

„Tik jau nevartyk taip piktai akių, ėmė 
maldauti Onutė, važiuosiu su tavim Indijon“.' 

Jonas, netverdamas džiaugsmu, griebė ją 
už rankų, apsisukė kelis kartus ir nubėgo 
per pievas. „Indijon, Indijon“ dainavo juodu 
ir šoko rateliu, net raudona skarytė jai nuo 
kaklo nukrito. Bet tuoj jis surimtėjo ir pa- 
leidęs ją sako: „Nieko iš to neišeis, per maža 
tau drąsos! 

„Joneli!“, „Onutė!“ sušuko kas už sodo 
iš namų. 

„U-hu! Mes čia“, atšaukė vaikai ir kūliais 
nubėgo už rankų susiėmę abudu namo. 


(B. d.). 

PASIŠNEKĖJIMAS 


— Ar buvai šių metų šlapiojo mėnesio 
17 dieną, po „Painiavos“ vakaro, praėjusį sek- 
madienį surengtame Klaipėdos krašto vakare? 

— Kada? Nesuprantu. 

— Nagi po šeštadienio „Painiavos“ va- 
karo, kuriame buvo netik veikalas „Painiava“, 
bet ir scenos dekoracijų „painiava“, kada jos 
be Ilgųjų Kanapių priežiūros ėmė... 


— Palauk! Jau gana, suprantu. Buvau: 
Tai kas? 
— Rr patiko? 


— Kodėlgi nepatiks?! Man visada viskas 
patinka. O juo labiau, kai rengia mūsų žalia- 
galvės sesutės su įvairiaspalvių pažiūrų ir 
pakraipų menu. 

— Tai tu esi sesučių simpatikas? 

— Dar koks! Oho! Aš visoms patikčiau, 
tik visas blogumas, kad nė vienai nepatinku, 
visos jos nuo manęs šalinasi. 

— Stop! stop! Gana, melas. Nevažiuokim 
iš temos. Aš norėjau visai ko kito tavęs pa- 
klausti. Pasakyk man, kaip tau patiko per tą 
paminėjimą mūsų gerbiamos salės tylus sė- 
dėjimas? Juk žinai, kad tikrai, turbūt, niekur 
salių publika taip ramiai nesėdi, kaip mūsų 
pramogose, vaidinimuose, koncertuose, pa- 
skaitose, paminéjimuose, na ir kai dai- 
nuoja chorai. 

— Žinoma, kad patiko taip, kaip ir visada. 
Bet kam tu pabrauki žodžius „kai dainuoja 
chorai“? 

— Koks tu nepastabus! Juk chorams dai- 
nuojant aukštoji balkoninė publika pasiekia 
tylėjimo rekordą. Ne kitaip buvo ir 
šiame paminėjime. 

— Tiesą sakai. Aš manau, kad jeigu 
pasaulinėse olimpiadose būtų ir šios srities 

aukso 


lenktynės, tai mes čia 
medalį. 

— Aišku, kaip nakties šviesa, kad mes 
laimėtumėm. Jėigu dar prisiminsime mūsų 
salės tylą, kada koncertuose fortepionu skam- 
binama, arba kada vaidinimų metu dekoraci- 
jos užsimano pasisiūbuoti, tai tada galutinai 
užsigvarantuotų mūsų laimėjimo gvarancija 
tylos ir ramybės rekorduose. Dar dau- 
giau suteikia mums ūpo, kad juo toliau, juo 
didesnę daro pažangą. 

— Trumpiau ir aiškiau kalbėk. Kokią pa- 
žangą? Kas. 

— Vėl tau neaišku! Kas gi darys? Mūsų 
salė. Kokią? Tylos! Pavyzdžiui, ir per pasku- 
tinį linksmaširdžių, auksaburnių seselių su- 
rengtą paminėjimą, pats matei, kad publikos 
ir aukštosios, ir vidutinės, ir žemesnės, pai- 
vairintos studentais, mokiniais ir mūsų lai- 
kraščių korespondentais, visur buvo pilna: ir 
viršuj, ir apačioj, ir partery, ir balkone, ir 
scenoj, ir už scenos ir už kulisių, ir net ko- 
ridoriuose, o vis dėlto rami tyla nė karto „ne- 
buvo“ sudrumsta. Ramių ramiausiai prarymojo 
visą laiką, ypatingai, kaip ir visada, taip ir 
šiuo kartu pasižymėjo stratosferon pakeltas 
ir išaukštintas balkonas. 

— Daug kalbėjai, bet dar visko nepasa- 


gautumėm 


kei. Mane pirma barei, kad aš nepastabus 
O aš matau, kad ir tu nepastebėjai vieno 
dalyko. 


— Argi? Kokio? Negali būti! 

— Taip, taip. Nesistebėk. Tas pats tavo 
išaukštintas balkonas per šį paminėjimą lai- 
mėjo dar vieną rekordą. 

— Koki? Sakyk greičiau! 

— Koks tu dabar nepastabus. 

— Gerai, jau gerai, abu mes esame ne- 
pastabus... Kalbėk toliau. | 


=- Argi negirdėjai, kad ten, balkono vir- 
Sunése, kai ėmė kartą ploti, tai plojo, plojo, 
kol net kitas scenos numeris prasidėjo. Ži- 
noma, ne visi kartu plojo, bet iš eilės kiek- 
vienas atskirai, supranti, kad visi kartu nepa- 
vargtų. 

— Tu pastebėjai, tai pastebėjai, bet to 
rekordo nesupratai. Jie atskirai pliauškinėjo 
ne dėlto, kad nepavargtų, bet dėlto, kad ne- 
norėjo sudrumsti salės tylos. 

— Nesiginčysiu, gal tavo tiesa didesnė. 

— O ar matei, kuris laimėjo? 

— Mačiau. Parodysiu tau prie progos. Jis 
sėdėjo kairėj pusėj po dešinei, aname kampe. 

— Tai įdomus tipas. Manau, kad tai vis 
müusu pergerai nusipelnusio sporto nuopelnai. 

— Nemažink ir gimnastikos reikšmės. Juk 
ir ji rankas lavina, delnus lygina, kad stipriau 
pliauškėtų. Visi gi ploja rankom, ne kojom. 

— Taip, bet kojom, o ne rankom. Kiek- 
vienoj mūsų pramogoj netik už kulisių, bet 
ir po salę, ir koridorius svarbiausiais reikalais 
tyliausiai nuolat vaikštinėja gyvų dvasių 
šešėliai, tyliausiai slankioja net ir tada, kada 
scenoj reikalingas didžiausias triukšmas, ne 
ramumas. 

— O ar negalėtų tokios ramiai slan- 
kiojančios dvasios, jeigu jau vaikštinėja iš 
kampo kampan, nors kartą garsiai 
pereiti per salę, tada aiškiai suprastumėm ir 
žinotumėm, kurios jų turi senus girąždančius 
batukus, kurios naujus? 

— Galėtų, reikia tik, kad norėtų. Visas 
blogumas, kad nenori. Juk garsūs jų batukų 
girgždėjimai, salės grindų tarškėjimai, dar 
garsesnės kalbos pačioje salėje ar už kulisių, 
padėtų scenos darbininkams daug realiau 
atvaizduoti vaizduojamaji vaizdą... 

— Taip, taip. Tikra tiesa. 

— Taigi. O mūsų nei ramioji salė, nei 
tylūs kulisiai ir prasižioti nenori. Turtūt, ne- 
žino, kad už bausmę visų tokių ne- 
gyvų dvasių po mirties liežuvis iš 
inercijos dar pusvalandį krutės... 

— Kodėl nebaigi, kad ir kojos drebės? 

— Nebaigiau, nes žinojau, jog tu iš tos 
pačios inercijos baigsi. Bet tiek to. Paimkim 
kad ir dėl ryškesnio vaizdo... 

— Atsiprašau, kad pertraukiau, 
vaizdo? 


Kokio 


— Tu vėl nešupranti. Dėl mūsų salės ra- 
maus laikymosi. Kodėl gi, pav., nelietuviškų 
teatrų salėse per vaidinimus ar per koncertus 
visada būna toks triukšmas, užėsys, tokios 
garsios kalbos, tokie pasivaikščiojimai, kad ir 
šimto bičių spiečius ten zirzėtų, tai jų vistiek 
negirdėtumei. 

— Taigi! O pas mus viskas ir visada 
aukštyn kojom, viskas aukštielninkai apsi- 
verčia, o labiausiai dainuojant chorams. Kai 
choras, ar fortepionas rėkia fortissime 
tai ir mūsų salės tyla proporcingai tvirtėja; 
kai choras, ar pianinas — pianissime, tai tyla 
visai užgęsta. Visa tai kartu suėmus, susidaro 
puiki harmonija... 

— Esu įsitikinęs, jeigu tą pačią dieną, tą 
patį vaidinimą, pramogą ar paminėjimą ir tą 
pačią mūsų salę staiga perkeltumėm į kitus 
teatrus, tai tuo pačiu momentu ramioji mūsų 
salės harmonija pavirstų disharmonija. Tuc- 
jau prasidėtų reikalingiausios kalbos, pasta- 
bos, plojimai ir t. t. 

— lr aš taip manau. Man rodos, kad net 
ir jauniausia mūsų karta, kuri nors ir ma- 
žiausiai yra kalta, nekitaip pasielgtų. 

— Zinoma. Kad ir dabar, kai nueina tos 
jauniausios kartos atstovai į kitus teatrus, el- 
giasi kaip reikiant: ramiai nesėdi, kalbasi, 
vaikšto, kugžda ir t.t. Trumpai kalbant, dar 
trumpiau sakant, elgiasi visai pavyzdingai, ne 
taip, kaip pas mus. 


— Bet aš visgi manau, kad ši nelemtoji 


tyla, šis ramus laikymasis, šie rekordiški 
plojimai, tylūs pasivaikščiojimai netolimoj 
ateity ir be kitų teatrų pagalbos pasikeis 


taip, kaip pageidauja mūsų scenos darbininkai. 
— Lai tavo žodžiai išsipildo! _ 
Zemutis. 
ENEEIZEELUXERINUAB ud Ta TA 
ANEKDOTAS 


Vienam škotui kartą prireikė nusiųsti sku- 
bią telegramą. Nuėjęs paštan, jis iš karto pa- 
siteiravo, kiek už telegramą reikės užmokėti. 
Valdininkas paaiškino, kad už kiekvieną Zodi 
reikia mokėti po vieną pensą, kad telegrama 
turi būti mažiausia iš dviejų žodžių ir dar pri- 
dėjo, kad už parašą mokėti nereikia. Tada 
škotas pagalvojo ir nusiuntė tokią telegramą: 
„Reikalas sutvarkytas. Jonas Grįžturytojrytą“. 


121 


ENN maga 
AA MTS 
t 


5 DS X e xm 
LES] UN 


PARYŽIUS A?SITVERIA TVORA 


Priešlėktuvinės apsaugos klausimai visur ak- 
tualūs. Bet aktualiausi jie didmiesčiams, kaip 
Paryžius, Londonas, Berlynas ir kt. Visaip 
galvoja, kaip juos apsaugoti nuo priešų lėktuvų, 
ieškomos priemonės, skiriamos milžiniškos pi- 
nigų sumos. Per didijį karą Paryžiui nuo priešų 
lėktuvų naktinių puolimų apsaugoti buvo pra- 
dėtos vartoti vadinamosios „oro vielų užtvaros“. 
Bet tai buvo tik pradiniai bandymai. Buvo pa- 
leidžiamos aukštai į orą „oro pūslės“, viena su 
kita susietos ir prie žemės  priristos vielomis. 
Nuo oro pūsles jungiančių saitų, maždaug 
iš 2.000 metrų aukščio, driekėsi vielos, suda- 
rančios tankų tinklą. Tačiau vielos būdavo la- 
bai sunkios ir nekartą visas tinklas griuvo že- 
mėn. 

Dabar metalurgijos pažanga jau leidžia žy- 
miai sumažinti metalinių vielų svorį, o iš ki- 
tos pusės, tam tikromis priemonėmis padidinti 
„oro pūslių“ keliamąją jėgą. Prancūzų inžinie- 
rius Piere Devot paruošė projektą ištiesti „vielų 
oro užtvaras“ aplink visą Paryžių. Inžinierius 
nurodo, kad dabar jau galima tam reikalui pa- 
vartoti labai lengvas metalines vielas, nesto- 
resnes 3-jų milimetrų, o galinčias išlaikyti 
spaudimą iki 1.200 kg. Oro pūslė, tokia viela 
pririšta, gali pakilti į aukštį iki 6.000 metrų, 
be to, pajėgs išlaikyti jai tenkantį skersinio 
sujungiamojo saito sunkumą. 

Be to, atsižvelgiant į tai, kad 6.000 metrų 
aukštyje atmosferos spaudimas nėra didelis, 
galima paleisti dar aukščiau ir antrąją oro pü- 
slę. Ji jau siektų 9.000 metrų aukštį (9 klm.); 
ta viršutinė oro pūslė bus sujungta viela su 
apatine püsle. Si sistema, apjuosianti visą Pa- 
ryžių 9.000 metrų aukščio juosta, inž. Devot 
nuomone, apsaugosianti Paryžiaus gyventojus 
geriau už visokias požemines slėptuves. Slėp- 
tuvės brangiai kaštuojančios, be to, neįmanoma 
jų masinė statyba, tuo tarpu vielų užtvarų orė 
juosta visai lengvai įvykdoma ir kaštuosianti 
„tik“ 70.000.000 frankų (apie 28.000.000 auks.). 

Kad tokia vielų užtvara saugumo atžvilgiu 
naudinga, rodo keli pavyzdžiai iš didžiojo 
karo. Apie Nansį (Prancūzijoje) netyčia pakilo 

į orą pririšamoji oro pūslė tuo metu, kai grįžo 
iš skridimo prancūzų eskadrilė. Trys lėktuvai, 
užkliuvę pririšamąjį vielą, nukrito, o šioji liko 
nepertraukta, taip pat užkliuvęs pririšamąjį vielą 
netoli Bulonės greitai žuvo ir vokiečių léktu- 
vas, paskui arti Londono, atsimušę į tokią pat 
kliūtį, nukrito du vokiečių ir du anglų lėktuvai. 
Kiekvieną kartą vielos liko sveikos. 


IDOMUS AUTOMATAS 


Dabar automatais daug kas pardavinėjama: 
šokoladas, papirosai, geležinkelių bilietai, pašto 
ženklai, kvepalai ir užkandžiai. Neujorke jve- 
sti automatai net piršlybų reikalams: jiems pa- 
dedant galima susirasti žmoną... Bet žmonių 
išradimui nėra ribų. Vienas Neujorko kir- 
pėjas surado automatui naują darbą. 

„ Be savo pagrindinio amato tas kirpėjas tu- 
rėjo ir pašalinį uždarbį. Jis pradėjo pardavinėti 
meškeriotojams sliekus. Daugelis kirpėjo gy- 
venamos miesto dalies meškeriotojų yra nuo- 
latiniai jo klijentai. Sliekų prekyba pamažu taip 
išplito, kad pasidarė daug pelningesnė už 
kirpyklą. Kirpėjas metė savo pagrindinį amatą 
ir sukūrė didelę sliekų prekybą. Neseniai 9 di- 
džiausiose  Neujorko aikštėse jis pastatė au- 
tomatus, kurie, įmetus 20 centų pinigą, išmeta 
voką su 5 puikiais sliekais. Meškeriotojams ne- 
reikia toli vaikščioti ieškoti sliekų. Automatais 
taip naudojamasi, kad šviežiomis prekėmis pa- 
pildyti juos reikia po du kartus per dieną. Su- 
maniam kirpėjui padeda ištisa armija gatvės 
vaikų, kurie renka sliekus, kur tik išmano, ir 
gabena juos automatų savininkui. 


„MIRTIES SLĖNIO“ PASLAPTIS 


„Mirties slėnio“ vardą gavo labai dideli plo- 
tai Kolorado valstijoje, J. A. V. Tie plotai pa- 
sirodė netinkami žmonėms apsigyventi. Mėgi- 
nusieji tose vietose apsigyventi pirmieji Ame- 
rikos pionieriai turėjo išsikelti iš „mirties slė- 
nio“, kuriame gyvuliai dvėse nuo kažkokios pas- 
laptingos ligos: gyvuliai liesėjo, nyko jų apeti- 
tas, išsikraipė jų kaulai ir t. t. 100 metrų iš 
eilės mokslininkai, vyriausybės pavesti, tyrinėjo 
„Mirties slėnio“ paslaptį. Tik dabar du agronomai 


susekė gyvulių sirgimo priežastį. Pasirodo, „mir- 
ties slėnio“ dirvožemyje yra labai daug se- 
leno -— labai reto elemento, turinčio nuodin- 
gas savybes. Augalai seleno nesutraukia, labai 
daug jo susikoncentruoja žolėje ir šaknyse, 
Gyvuliai, ėsdami žolę, išlėto, bet nuosakiai se- 
lenu nuodijasi ir nyksta. 


ATEITIES TECHNIKA 


Aviacijos srityje reikia laukti tolimesnio 
lėktuvų be lakūnų ištobulinimo. Lėktuvas toly- 
džiui tampa robotu, aprūpintu tikrai veikian- 
čiais įtaisymais panašiai, kaip kad gyvas crga- 
nizmas atsiliepia į kiekvieną sujaudinimą tam 
tikru atsiliepimu, taip ir lėktuvas, minėto įtai- 
symo pagalba, atsiliepia į nukrypimą nuo nor- 
mališkos padėties ir atstato pusiausvyrą. 


Iš kitos pusės, įsiskverbimas lakiojamųjų 
aparatų į stratosferą leidžia išvystyti fantastiš- 
kus greičius. Manymas, kad žmogaus savybės 
nustato greičių ribas, neteisingas, nes žmogus 
išlaiko milžiniškus greičius, skriedamas drauge 
su žeme. Žmogui tiktai svarbu yra nustatyti, 
kad žmogus galėtų juos pakelti. 


Radio technikos srities dienotvarkėje yra 
du uždaviniai: ištobulinti televiziją (tolregystę) 
ir teikti energiją į tolius be laidų. Manoma, 
kad ištobulintoji televizija viršum kojomis ap- 
vers spaudos ir kinematografijos 
o elektros srovės perdavimas be laidų padi- 
dins pasaulio pramonę ir pagreitins jos raidą. 


Chirurgijos srityje laukiama plataus var- 
tojimo vadinamojo „elektrinio lanceto', tai 
yra instrumento, kurio pagalba chirurgas daro 
operacijas. „Elektrinis lancetas“ elektros srovės 
pagalba atstos plieninį lancetą, bet jo pirme- 
nybė bus labai didelė: operacija bus daroma 
labai greitai ir žaizdos užkrėtimas pašalintas, 
nes elektros srovė pati savaime yra dezinfe- 
kuojamoji priemonė. Tiesa, „elektrinis lancetas“ 
tuo tarpu nedaugeliui chirurgų prieinamas, bet 
ateitis jį turi padaryti plačiai vartojamą. 


Medicinoje dabar plačiai vartojamos ultra- 
trumpos bangos. Sioj srity esama didelių vilčių 
ir numatymy. Nesenai atraštas radio bangų at- 
siliepimas audinių narveliuose. Esą labai ga- 
lima, kad netrukus bus susektos arba atideng- 
tos tam tikrų ilgumu bangos, kurios atitiks 
ir jas gydys. | 


Meteorologijos srityje laukiamas tolimesnis 
žmogaus įsiskverbimas į atmosferinius reiški- 
nius. Dirbtinis lietus jau dabar naudojamas 
Amerikoje. Dienotvarkėje stovi kitų atmosferi- 
nių reiškinių paveikimas — oro sluoksnių pa- 
keitimas, jelektrinimas ir taip toliau. Kada žmo- 
gus nugalės šią techniką, jis mokės padaryti 
dirbtinį klimatą pagal savo norą. 


reikalus, > 


VAISTAI ZEME: 


Dornacho miestelyje, Šveicarijoje, viena che- 
minė laboratorija išleido ūkininkavimui skirtus 
preparatus (lyg ir vaistus), pavadintus 500 ir 501. 
Tų preparatų medžiaga vadinama „estierkol“. 
praskiedžiama 15 litrų vandens, paskui maišoma 
vieną valandą ir po to purškintuvu iššvirkštama 
dirva. 15-kos litrų skiedinio pakanka 3.000 ke- 
tvirtainių metrų žemės plotui. Zemė, patręšta 
„estierkol iu“, taip pat vadinamu ,,purin'', duo- 
da stačiai stebuklus. Kviečiai, daržovės ir vai- 
siai buvo išauginti, naudojant tą preparatą, ten, 
kur pirmiau labai menkai kas beaugdavo. 

Toki geri rezultatai su „estierkoliu“ gauta 
ne tik Sveicarijoje. Netoli Berlyno su juo buvo 
„pasydyta“ apie 400 ha smėlėtos, sausos ir šal- 
tos žemės, prieinamos žiauriems vėjams, ir buvo 
gauta stačiai nuostabių vaisių. Plotas davė puikų 
ropių, ridikų, kukurūzų, ir net kviečių tokių 
derlių, apie kurį ir svajot nebuvo galima. 

Tokių pačių vaisių su naujuoju preparatu 
gauta ir kitose šalyse, kaip Anglijoj, Prancūzi- 
joj, ltalijoj ir net Indijoj. 

,Estierkol'is' yra gaminamas iš dobilų, gri- 
kių, vikių, valerionų ir kitų augalų ir ypač jų 
žievių. Jis duoda žemei tokių medžiagų, nuo 
kurių pareina augalų tarpimas. Tai yra lyg 
ir žemės vaistai. 


Bėga nuo civilizacijos 


Apie 50 Anglijos ir Amerikos milijoninin- 
kų, vyrų ir moterų, susirinkę nutarė nutraukti 
ryšius su civilizuotoju pasauliu ir apsigyventi 
kur nors vienišoje vandenyno saloje. 

Šitos būsimųjų „robinzonų““ draugijos va- 
das, anglų atsargos majoras Edvinas Tyrell- 
Beck, kuris yra vienas iš stambiausių Anglijos 
finansininkų, pasiūlė draugijai nusipirkti nedi- 
dele salą vandenyne ir ten leisti laiką žvejo- 
jant ir verčiantis žemės ūkio darbais. Nesenai 
jis su savo žmona, gavę draugijos įgaliojimus 
ir pinigus, išvažiavo ieškoti tinkamos salos. 
Prieš išvykdamas iš Londono, Tyrell-Beck pa- 
reiškė, kad dabartinėj Europoje gyventi nejma- 
noma: čia nuolat gresia karo pavojus, nuolat 
auga mokesčiai, nuolat kyla socialinio pabū- 
džio nesusipratimai, kurie galutinai sugadinę 
nervus. Esą, ramybės reikia ieškoti toli nuo 
civilizuotojo pasaulio. Amerikos milijonininkus, 
esą, verčia bėgti iš šavo tėvynės Ruzvelto lai- 
mėjimai. 

— Mes labai nusivylėme Ruzvelto laimė- 
jimu, — pareiškė Tyrell-Beck, — nes ten dabar 
gyventi neįmanoma. Saloje, kurią mes nusi- 
pirksime, leisime gyventi ir vietiniams, nes 
mes bėgame ne nuo žmonių, bet nuo civiliza- 
cijos... 

LIETUVOS VALSTYBĖJE 


— Šių metų vasario mėn. 16 d. sueina 10 
metų nuo Dr. Jono Basanavičiaus, Lietuvos 
tautinio atgimimo patriarcho mirties. Lietuvos 
Valstybė ir viso pasaulio lietuviai ruošiasi pla- 
čiai, drauge su Lietuvos nepriklausomybės 19 
metų sukaktuvėmis, paminėti ir dr. J. Basana- 
vičiaus mirties dešimtmetį. Bus skaitomos pa- 
skaitos, rašomi spaudoje straipsniai apie jo 
asmenį ir jo nuopelnus. 

— Šiais metais Lietuvos radiofonas ruošia 
Lietuvos muzikos koncertą visai Europai. Kon- 
certas tęsis apie valandą laiko. Programą atliks 
geriausi Lietuvos dainininkai, didžiausi orke- 
strai ir žymiausieji chorai. Tai bus Lietuvos 
tautinės muzikos ir dainos šventė visai Europai. 

— Šio mėnesio viduryje Kaišiadorių miš- 
kuose žemės ūkio ministeris Putvinskas buvo 
surengęs diplomatinę medžioklę, kurioje daly- 
vavo diplomatinis korpusas, aukštieji karininkai 
ir daug kitų. 

— Lietuvos pramonė kas kart auga, tobu- 
lėja. Ypatingai gerai vystosi „Maisto“ skerdy- 
klos. Paskutiniu laiku „Maistas“ pastatė nau- 
jus sandėlius Klaipėdoje, Kaune ir Panevėžyje. 
Be to, Kaune ir Panevėžyje „Maistas“ pastatė 
naujus konservų fabrikus. 

— Artimiausiu metu manoma Kaune įkurti 
kryžių ir paminklų globos draugiją, kuri rüpin- 
tųsi jų globa ir apsauga. 

— Šiais metais sueina 15 metų, kai buvo 
įkurtas Vytauto Didžiojo Universitetas Kaune. 
Universiteto vadovybė šių sukaktuvių minėji- 
mą mananti surengti šių metų vasario mėn. 
16 d. 

— Paskutiniame Lietuvos Rašytojų D-jos 
susirinkime tarp kitko buvo išrinkta nauja val- 
dyba, kuri pareigomis pasiskirstė šitaip: pirmi- 


ninkas — V. Putinas - Mykolaitis, vicepirmin- 
kas — K. Binkis, iždininkas — A. Miškinis, 
turto globėjas — J. Grušas, sekretorius — A. 


Rimvydis. 

— Šiomis dienomis iš Tilžės į Klaipėdą 
atvyko Prūsų Lietuvos rašytojas d-ras V. Vy- 
dūnas. 

VILNIUJE 


Mūsų Isikraščio konfiskavimas. 
Miesto Storastijos įsakymu šio mėn.22 d. buvo 
sukonfiskuotas „Jaunimo Draugo“ 3 Nr. už ve- 
damąjį str. „Nelietuviai kunigai ir mūsų jauni- 
mas“ ir už dalį straipsnio „Lietuviškoji šeima 
ir mūsų visuomenė“. 

Išteisino pirmin. K. Stašį. Šio mėn. 
22 d. Tčeve (Pamarės vaivadijoje) buvo na- 
grinėjama pirmininko K. Stašio byla, kurioje 
jis buvo kaltinamas už devizų nusikaltimą. 
Teismas, išnagrinėjęs bylą, pirmin. K. Stašį 
išteisino, s 

Menininku vakaras. Sio ménesio 
22 dieną Vilniaus Lietuvių Studentų Sąjungos 
salėje buvo Meno ir Literatūros D-jos narių 
susirinkimas, kuriame agr. V. Karosas skaitė 
paskaitą tema: „Realizmas ir meniškumas rašy- 
tojo Rapolo Mackevičiaus kūryboje“. Po paskai- 
tos buvo diskusijos. 


Aktyvina veiklą. Vilniaus Liet. Sporto 
Klubas mano suaktyvinti savo veikimą ir pra- 
plėsti kai kurias sekcijas. Jau pradėjo veikti 
pašliūžininkų sekcija, kuri persikėlė naujon pa- 
talpon ir mano artimiausiu metu surengti ke- 
letą išvykų Vilniaus apylinkėsna. 


Mokytojų Sąjungos susirinkimas. 
Šio mėn. 31 d. šaukiamas metinis visuotinis 
Vilniaus Lietuvių Mokytojų Sąjungos narių su- 
sirinkimas, kurio dienotvarkėje tarp kitko nu- 
matoma veikimo apyskaitos, referatai, valdybos 
ir revizijos komisijos rinkimai, klausimai ir su- 
manymai. 

Blaivininku susirinkimas. Šių metų 
vasario mėnesio 2 dieną šaukiamas Vilniaus 
Lietuvių Katalikų Blaivininkų Draugijos susi- 
rinkimas, kuriame, be kitų klausimų svarstymo, 
bus įdomi kun. E. Basio paskaita: „Alkoholiz- 
mas ir šeima“. 

Sulaikė ir uždarė. Liet. Ūkio D-ja gavo 
iš Švenčionių ir Brėslaujos storastijų pranešimus, 
kad sulaikomi ir uždaromi jos skyriai šiose vie- 
tose: Adutiškyje, Bernotuose, Linkonyse, Juoda- 
galviuose ir Usionyse. 


SVENCIONYSE 


Iš moksleivių veiklos. Sausio mėn. 
24 d. buvo Svenčionių Lietuvių gimnazijos 
mokinių literatų „Ąžuolo“ kuopos susirinki- 
mas, kuriame mokin. Jonas Rimšelis skaitė 
referatą: „Pilkoji Ispanija“. Susirinkusius su- 
pažindino su Ispanijos istorija ir dabartine 
jos padėtimi. Po to mokin. Bronius Cibulskas 
skaitė paties parašytas eiles. Ypatingai gra- 
žus buvo jo eilėraštis „Jaunuolis audroje“. Iš 
šio jo pasirodymo matyti, kad autorius turi 
gabumų kurti, 

Po to buvo tartasi kuopos dešimtmečio 
minėjimo reikalu. Nutarta tą dešimtmetį pami- 
nėti š, m. vasario mėn. 7 d. Kuopos dešimt- 
metis numatoma paminėti iškilmingai. Rengia- 
mas vaidinimas, dainų-muzikos kvartetas, due- 
tas, deklamacijos ir t. t. i 

Ir skautai neatsilieka. Sio mėnesio 
24 d. buvo Vytauto Didžiojo draugovės suei- 
ga. Siemet skautai daug dirba, ypač rūpinasi 
savo buveinės įrengimu. Netrukus žada su- 
rengti vakarėlį. Vaidins ,,Jaunikis iš Kauno“. 
Ir dar daus kitokių skautiškų atrakcijų žada 
surengti. Sueigos būna naudingos ir įdomios. 

Tenka paminėti, kad ne tik patys skautai 
rūpinosi buveinės įrengimu, bet ir jų globėjai 
ir simpatikai noriai jiems padeda. Draugovės 
kapelionas kun. A. Micas paaukojo draugovei 
garsinį radio aparatą.  Zadéjo ir kiti vyres- 
nieji padėti mūsų skautams. 


VISAME KRAŠTE 


Randamonys, Marcinkonių valšč., Gar- 
dino apskr. Buvo laikai, kad ir mes galėjome 
pasidžiausti, nes buvo kuo, ir galėjome orga- 
nizuotai veikti; turėjome savo sodžiuje Lietuv. 
Šv. Kazimiero D-jos skyrių, prie kurio pri- 


klausė visas mūsų jaunimas ir keletas iš vy- 
resniųjų. = 
Turėjome ir Liet. Ukio D-jos skyrių, ku- 


riame dirbome, kiek galėjome. Prie šio sky- 
riaus buvo sudaryta ir pavyzdingai veikė jau- 
nųjų ūkininkų kuopelė. Žodžiu, dirbome ir švie- 
tėmės, kiek galėjome ir kiek sąlygos leido. 

Be to, turėjome savo sodžiuje ir „Ryto“ 
Dr-jos skaityklą, kurią visi mėgome ir lankė- 
me — jaunimas ir vyresnieji. 

Bet uždarius šiuos visus švietimo židinius, 
visos šios veikimo sritys liko sustabdytos. 
Daugiau mums nieko nebeliko, kaip tik ieš- 
koti kitų kelių, kaip galima būtų šviestis, la- 
vintis ir tautiškai stiprėti. 

Taigi, mes gerai suprantame, kad mums dar 
liko mūsų brangi gimtoji kalba, dainos, knygos 
ir spauda. Pradėjome šviestis kitu būdu. Pra- 
dėjome visi prenumeruoti lietuviškus laikraš- 
čius. Mūsų sodžiuje yra 44 ūkininkai, o laik- 


raščių gauname 37 egz. „Viln. Rytojaus“, 15 
„Jaun. Draugo“, 3 „Vilniaus Aušros“, 24 
„Saleziečių Žin 1 egz.,,Liet. Baro“ ir keletą 
iš Amerikos. Vitauto Ainis. 

Seinai, Suvalkų apskr. Anksčiau Seinuose 
veikė Liet. Šv. Kazimiero D-jos skaitykla, prie 
kurios 1933 m. buvo įsteigta Seinų parapijos 
artistų ir choristų sekcija, kuti vadinosi „Žvaigž- 
dė“. Prie jos priklausė vizos parapijos gabiau- 
sieji artistai ir dainininkai, kurie dažnai rengė 
viešus vakarus, ekskursijas ar šiaip linksmas 
pramogėles. Sekcijai nuo pat jos įsteigimo va- 
dovavo J. Maksimavičius. Uždarius Liet. Šv. 
Kazimiero D-jos skaityklą ir kartu „Žvaigždę“, 
jaunimas neturi ko veikti. Ypatingai šventadie- 
niais, po pamaldų, jaunimas išėjęs iš bažny- 
čios, neturi kur užeiti. Sustojo kultūrinis dar- 
bas. Kranklys. 

Svilionys, Adutiškio valsč., Švenčionių 
apskr. Nors šis sodžius pastaruoju laiku spau- 
doje buvo beveik neminimas, bet tautiniu ir kul- 
tūriniu atžvilgiu jis nėra atsilikęs. Jis pralen- 
kia dar kai kuriuos kitus aplinkinius sodžius. 
Visoje apylinkėje Svilionių sodžius anksčiausia 
pradėjo organizuotis. Cia dar beveik niekur 
nebuvo lietuvių draugijų skyrių, o Svilionyse 
jau buvo įkurtas Liet. Šv. Kazimiero D-jos 
skyrius, kuris daug pasidarbavo šio sodžiaus 
gyventojų švietimo srityje. Vėliau įsisteigė Liet. 
Švietimo Kultūros D-jos skyrius ir Liet. Ūkio 
D-jos ratelis, prie kurio veikė nuo 1935 m. 
ir Jaunųjų Ukininkų kuopelė. Si pastaroji la- 
biausiai pasižymėjo veiklumu. Prie šios kuope- 
lės veikė knygynėlis. Knygos buvo uoliai skai- 
tomos. Kuopelės nariai nuo 1935 metų iki 
1936 m. rugs. mėn. 12 d. padarė 18 susirinki- 
mų, per kuriuos paskaitė 42 referatus ir pa- 
deklamavo apie 50 eilėraščių. 

Bet 1936 m. visas organizacinis veikimas 
buvo sulaikytas. Lietuviškų draugijų skyriai 
uždaryti. Ukio ratelį ir kuopelę sutiko tas 
pat likimas. Liūdas Kairys. 

. Klevai, Krasnapalio valsč., Suvalkų aps. 
Siame sodžiuje 1925 metaiš įsisteigė Šv. Ka- 
zimiero D-jos skyrius. Per devynerius metus 
skyrius suruošė 16 viešų lietuviškų vakarų, 
apie 30 susirinkimų su paskaitomis ir apie 16 
valdybos posėdžių. Kaip prieš karą, taip ir da- 
bar kleviečiai, nežiūrėdami sunkių sąlygų, dir- 
bo ir dirba. Kleviečiai turėjo ir pieninės fili- 
ją, jaunųjų ūkininkų, sporto kuopeles ir p. A. 
Vinikaičio vedamą chorą, kuris ne tik rengia- 
muose vakaruose pasirodydavo, bet ir įvairiose 
akademijose. Skyriaus nariai tarpusavy gražiai 
sugyvendavo. 1936 m. gruodžio 20 d. pasku- 
tinį kartą susirinko visi nariai ir išklausę vai- 
vadijos rašto, kuris buvo gautas per storastiją 
16 gruodžio š. m. apie skyriaus uždarymą, 
kurį perskaitė pir. M, Sidaris, liūdni išsiskirstė. 
M. 

PO EDENO IRBLIUMO KALB 


Su nemažesniu susidomėjimu klausėsi 
Europa Prancūzijos minist. pirmininko Bliumo 
kalbos, pasakytos š.m. sausio 24 d. Lugdunoje 
per vieną „LiaudiesFronto“ susivažiavimą, negu 
Edeno kalbos. Mat, buvo tikėtasi, kad ryšium 
su Vokietijos užkulisiniais pasiūlymais vesti tie- 
siogines derybas su Prancūzija, Bliumas pra- 
sitars ką nors tuo reikalu. Deja, ir po Bliumo 
kalbos Vokietija su Italija jautėsi, kaip ir po 
Edeno kalbos labai nusivylusios. 

Bliumas, aptaręs Prancūzijos vidujinius rei- 
kalus, pareiškė, kad tarp Vokietijos ir Pran- 
cuzijos nuolat eina tiesioginiai pasikalbėjimai, 
kuriuose dalyvauja abiejų valstybių ambasa- 
doriai. Paskirų, išimtinai su Vokietija sutar- 
čių, Prancuzija nemano daryti, nes tai prie- 
šintųsi T. Sąjungos dėsniams, būtų ypatingas 
vienos valstybės išskyrimas, o nustūmimas 
kitų. Pagaliau ir todėl, kad tokios sutartys ne- 
galimos, nes jos būtų prieš Prancūzijos nusi- 
statymą. Mat, jos nuomone, taika yra nedalo- 
mas, visuotinis dalykas. Prancūzija negalinti 
abejingai sekti to, kas dabar darosi pasaulyje. 

Prancūzija yra T. S. narys, yra sudariusi 
su daugeliu valstybių sutartis. Joms bus ji 
ištikima. Žodžiu, Prancuzijos-Vokietijos klau- 
simas tegalės būti išspręstas tik visuotinio 
susitarimo rėmuose. Prancūzija noriai tarsis 
su Vokietija visais ekonominiais klausimais. 
Net gali būti atidarytos Prancūzijos kolonijos 
svetimiems kapitalams. Bet Prancūzija turi 
nuolat galvoti apie tai, ar ši suteikta Vokie- 
tijai finansinė ir ekonominė parama nebus 
vieną gražią dieną panaudota prieš ją ar jos 
sąjungininkus. Todėl lygiagrečiai su ekonomi- 
nėmis lengvatomis turi eiti ir politinės sutar- 
tys, o ginklavimosi srityje išnykti lenktinia- 

vimas. Bliumas, baigdamas kalbą, pridūrė, kad 
jis negali isivaizdinti taikos be laisvės, o lai- 
svės be duonos. Taika, laisvė ir duona — yra 
viena nedaloma sąvoka -- gerbūvis. 

Ši Bliumo kalba buvo visos Europos spau- 
dos palankiai priimta. Tik Vokietija, Italija ir 
jų sąjungininkės nebuvo tuo patenkintos. 

Yra žinių, kad Vokietijos kancleris Hitleris, 
atsakydamas min. Edenui ir Bliumui, pasaky- 
sias Š m. sausio 30 d. kalbą per Reichstago 
posėdį. Tuo tarpu 
Prancūzija ir Anglija nori įtraukti ie J. Am. 

Valstybes 
į Europos politinius klausimus. Šiuo metu 
anapus Atlanto vieši Anglijos prekybos mi- 
nisteris Runciman ir Prancūzijos naujas J. Am. 
Valstybėms ambasadorius Bonnet. Šie tariasi 
su Rooseveltu ir kitais įtakingais Amerikos poli- 
tikos vyrais įvairiais svarbiais politiniais klau- 
simais. Tarp kita ko kalbama apie Anglų-Ame- 
rikos prekybos sutarties sudarymą, karo skolų 
galutini išsprendimą, apie valiutų (svaro ster- 
lingo, dolerio ir franko) stabilizacija. Mat, 
pereitais metais J. Am. Valstybių Kongresas 
išleido embargo įstatymą, pagal kurį Ameri- 
rikos valdžia, kilus Europoje karui, gali neiš- 
leisti išvežti iš J. Valstybių ginklų, karui ir 
karo pramonei reikalingos medžiagos. Anglija 
jaučiasi neturinti pakankamai karo pramonei 
reikalingų medžiagų. Tad dabar ji nori iš- 
gauti iš J. Am. Valstybių bent pažadą, kad, 
kilus karui, nebūtų anglams uždrausta pir- 
ktis Amerikoje reikalingos medžiagos. Roose- 
veltas nėra tam priešingas. Mat, jis, pats bū- 
damas demokratas, norėtų suartėti su didžio- 
mis Vakarų Europos demokratinėmis valsty- 
bėmis, kaip Anglija ir Prancūzija. Tada ši 
galinga demokratinė trijulė — Britų imperija, 
Prancūzija ir Jungt. Amerikos Valstybės ga- 


lėtų sėkmingai pasipriešinti komunizmui“ ir 

įvairiaspalviam fašizmui. | 

Vokietija ir toliau varo smarkią agitaciją 
prieš Sov. Rusiją ir Čekoslovakiją. 

Nesenai viename vengrų laikraštyje buvo 
įdėta reveliacinė žinia, paduota to laikraščio 
korespondento iš Berlyno. Pagal tą žinią 
Sov. Rusija žadanti greitu laiku pulti Europą. 
Tuo tikslu esą paruoštos net trys galingos 
kariuomenės. 

Viena jų pulsianti Suomiją, Skandinaviją 
(Švediją ir Norvegiją), vėliau persikelsianti 
į Daniją ir susiremsianti su vokiečių kariuo- 
mene ties Šležvig-Holšteino siena. 

Antra — vidurinė Sov. Rusijos armija už- 
imsianti Pabaltės valstybes (Estiją, Latviją, 
Lietuvą), Ryt-prūsius ir t. t. 

Trečioji armija pereisianti per Rumuniją, 
susijungsianti su čekais ir pulsianti Vokie- 
tiją ties Vroclavo miestu. Lenkija būsianti 
paimta iš visų pusių, tarytum į reples, ir bū- 
sianti visai sutremta. 

Taip atrodytų vokiečių akimis žiūrint Sov. 
Rusijos paskelbtas karas. 


Dabar Sov. Rusijoje vyksta didelė politinė 
byla. 

Kaltinamųjų suolan atsisėdo visa eilė gar- 
sių, dar prieš karą pasižymėjusių kovoje 
su caru bolševikų. Kaltinami yra Radekas — 
žymiausias bolševikų publicistas buves komu- 
nistų partijos centralinio komiteto narys, 
Piatakov — įžymus ekonomistas, Sokolniko- 
vas, buvęs Sov. Rusijos ambasadorius Lon- 
done ir kurį laiką užsienių reikalų komisaro 
pavaduotojas, Muratov — aukštas kariškis, 
Serebriakov, b. G. P. U. Maskvos viršininkas 
ir dar 12 mažesnės svarbos žmonių. Pagal 
kaltinamąjį aktą visi jie buvę susibūrę į slaptą 
draugiją, pavadintą „Lygiagretis centras“. 
Tos organizacijos tikslas — susitarius su Vo- 
kietija ir Japonija nuversti dabartinę Sov. 
Rusijos valdžią ir atstatyti kapitalistinę san- 
tvarką. Tuo tikslu jie ruošę įvairius pasike- 
sinimus, kenkę Sov. Rusijos pramonei, stū- 
mę Sov. Rusiją prie karo su Vokietija ir Ja- 
ponija. Šioms dviems didžvalstybėms už su- 
teiktą pagalbą kaltinamieji neva pažadėję dalį 
Sov. Rusijos žemių: Vokietija turėjusi gauti 
Ukrainą, o Japonija — Amuro kraštą. Visus 


kaltinamuosius laukia mirties bausmė. Mat, 
Sov. Rusijos teismei be mirties bausmės ki- 
tokių sprendimų nežino. Įdomiausia tai, kad 
ir šiuo kartu visi kaltinamieji „prisipažino“ 
prie savo kaltės ir „labai apgailestavo“ savo 
žygius. Negana to. Kvotos metu buvo mesta 
itarimas ir ant kitų įžymių komunistų. Ir taip 
suimtas yra Rykovas, buvęs po Lenino mir- 
ties ilgametis Sov. Rusijos komisarų tarybos 
pirmininkas. Bucharinas — žymiausias mark- 
sizmo- žinovas ir teoretikas, diplomatas Ra- 
kovskis. | 


Taip pat itariamas net marsalas Tucha- 
Cevskis. Tiesa, iSvardijus vienam kaltinamuju 
raudonosios armijos maršalo Tuchačevskio 
pavardę, prokuroras pareikalavo iš jo, kad 
šis tris kart balsiai pasakytų, kad Tuchačev- 
skis su „Lygiagrečiu centru“ nieko bendro 
neturis... Vienu žodžiu, artimoje ateityje nu- 
matoma dar viena didelė politinė byla. 

Japonija pergyvena didelį krizi. 

Per vieną nesenai įvykusi parlamento po- 
sėdį visų partijų atstovų buvo smarkiai už- 
pultas minist. pirmininkas Hirota. Jau nuo 
seniai eina Japonijoje kova parlamento su 
kariškiais. 

Parlamente vyrauja pramonininkai. Šiems 
ne po ranka Japonijos kariškių partijos poli- 
tika, vedanti šali prie karo su Sov. Rusija. 
Po nepaprastai greitai išsivysčiusios Japoni- 
jos pramonės, kada rodėsi, kad viso pasaulio 
rinka būsianti užlieta jų dumpinginėmis pre- 
kėmis, atėjo sunkūs laikai. Anglams pavyko 
sulaikyti tas japonų prekių antplūdis į jų rin- 
kas. Prasidėjo Japonijoje didelis krizis. Vien 
tik karo pramonė to krizio ligšiol nejuto. Gy- 
ventojai, mokėdami didelius mokesčius, kurių 


„didžiausios sumos buvo skiriamos karo reika- 


lams, pradėjo murmėti. Komunizmo šalinin- 
kų eilės ėmė augti. 

Tada kariškoji partija pasiūlė kariškių dik- 
tatūrą. Žinoma, parlamentas pasipriešino. 
Parlamentas, pramonininkų ir kitų remiamas, 
drąsiai puolė Hirotą, kariškos partijos šali- 
ninką, kritikavo sudarytą su Vokietija sutartį. 
Hirota pasitraukė. Ministerių kabinetą suda- 
ryti Japonijos mikado (imperatorius) pavedė 
gen. Ugaki, b. Korejos gubernatoriui, kilmės 
ūkininko sūnui. 

-— J. Amerikos Valstybėse išsiliejo Ohio 
upė ir užliejo milžiniškus plotus. Tarp ko kito 
vanduo užliejo Ohio, Indiana, Kentucky status. 
Arti milijono gyventojų nustojo pastogės. 

Nemaža žmonių (apie 400) paskendo upės 
vandenyse. Visoje Amerikoje renkamos aukos 
nukentėjusiemsnuo potvynio. Maistas, drabu- 
žiai, vaistai ir kitavežama traukiniais, automobi- 
liais, orlaiviais ir laivais į užlietąsias vietas. 

Medžiaginiai nuostoliai, kurie dar tiksliai 
neapskaiciuota, siekia apie350 milijonų dolerių. 

— Prancūzija gavo 50 milijonų sv. ster- 
lingų paskolą Anglijoje. r 

— Rumunijos sosto įpėdinis didysis vai 
vada Mykolas staiga susirgo Italijoje Floren- 
cijos mieste akląja žarna. Ten pat jam buvo 
padaryta operacija. Ligonies sveikatos stovis 
pakenčiamas. 

— Š. m. sausio 25 d. viename Paryžiaus 
parkų buvo nužudytas įžymus rusų ekono- 
mistas ir rašytojas — laikraštininkas Dimitras 
Navašinas. Jis buvo kairysis ir turėjo plačias 
pažintis Prancūzijos politikų tarpe. Prieš karą 
jis baigė teises ir buvo advokatas. 1917 m. 
jis buvo Centralinio Raudonojo Kryžiaus Ko- 
miteto vicepirmininkas. Po bolševikų pervers- 
mo jis pasiliko Sov. Rusijoje ir turėjo aukštą 
tarnybą ekonominių studijų biure. Vėliau jam 
pavyko apleisti Sov. Susiją ir gauti Prancü- 
zijos pilietybę. Prancūzijoje jis kurį laiką 
buvo vieno banko direktoriumi. Nuo 1930 m. 
jis dirbo vien mokslui atsidavęs. Nemaža pa- 


žinčių jis turėjo komunistų tarpe. Tarp ko 
kito jis palaikė pažintį su Piatakovu ir Sokol- 
nikovu, kurie yra dabar Maskvoje teisiami. 
Beveik visa Prancūzijos Spauda, plačiai rašy- 
dama apie Navašino mirti, įtaria esant Sov. 
Rusijos agentų darbą. Ir tik komunistų laik- 
raštis „Humanitė“ meta įtarimą ant Vokieti- 
jos Gestapo (slaptosios policijos). Mat, pasa- 
kojama, kad jis turėjęs labai svarbių žinių 
apie Vokietijos ginklavimąsi. 

Navašinas buvo nudurtas ilgu kinžalu. 

— Tuo pat laiku, kada Goeringas viešėjo 
Romoje, buvo navykę pas popiežių 3 Vokie- 
jos kardinolai: Faullaber, Schulte ir Bertram 
ir du vyskupai Gallen ir Preising. Jie pasi- 
matė su popiežiumi ir kard. Pacelli. Buvo 
tartasi dėliai sunkios katalikų padėties Vo- 
kietijoje. Mussolini atkreipes Goeringui dė- 
mesi, kad reiktų pagerinti santykiai su kata- 
likais. To reikalauja politiniai Vokietijos Ita- 
lijos interesai. To viso išdava — pradėtos da- 
bar derybos tarp Vokietijos vyskupų ir vyriau- 
sybės. 

— Š. m. sausio 30 d. sueina 4 metai nuo 
Hitlerio isivieSpatavimo Vokietijoje. Šiemet 
žadama ta diena labai iškilmingai švęsti. Hi- 
tlerio pasakyta kalba Reichstage bus trans- 
liuojama per visas Vokietijos radio stotis. Tą 
valandą bus uždarytos visoje Vokietijoje val- 
stybinės įstaigos, krautuvės ir įmonės tam, 
kad visi galėtų išklausyti Fūbrerio kalbos prie 
radio priimtuvų. 

Uždavinių sprendimai 
12 (132) Nr. 
7 uždavinys. 

Namų šeimininkas guli tarp akmenų. Tiktai 
reikia gerai įsižiūrėti. 
2 uždavinys. 

Gubernatorius, priėjęs prie dėžutės, ištraukė 
vieną kortelę ir prarijo. Likusioj kortelėj buvo 
parašyta „mirti“. Tuo būdu jis galėjo teisėtai 
tvirtinti, kad jo ištrauktoje kortelėje buvo pa- 
rašyta „gyventi“. Visi turėjo su tuo sutikti. 

3 uždavinys. Pipiras. 
4 uždavinys. 
Dėžutėreikia užstatyti ranka. Pučiant, oras at- 


—  simušdamasįranką,stums dėžutę prie pučiančiojo. 


5 uždavinys. a) ugnis; b) eglė; c) žąsis. 
13 (133) Nr. 
7 uždavinys. 

Berniukas dėlto džiaugiasi, kad ateina šv. 
Mikalojus su dovanomis. Sv. Mikalojus matosi 
ant laiptų (už berniuko pečių). 

2 uždavinys. 

Klijentas laikrodininką apgavo, nes sumokėjo 
tik 50 rublių, o kitus 50 rub. padengė sidabri- 
niu laikrodėliu, kuris buvo apmokėtas pirmais 
50 rub. Tuo būdu nusuko 50 rublių. 


4 uždavinys. VL 

4 uždavinys. 
= Padedam ant stalo vieną degtuką, o skersai 
`o dedam iš dešinės ir kairės pusės kitus deg- 
tukus vieną greta kito tokiu būdu, kad jų gal- 
vutės išsikištų daugiau kaip centimetru. Ant 


skersai padėtų degtukų iš viršaus dedam dar 


vieną degtuką. Jei dabar apatinį degtuka pamažu 
kelsime, tai kartu su juo pakils ir visi degtukai. 
5 uždavinys. a) morkva; b) sietas; c) grėblys. 
14 (134) Nr. 


Ts 


7 uždavinys. ; | (18 
Šešiems skrituliams perdėti reikia 2^—1 dė- - 


liojimų. Tai bus (2X2X2X2X2X2)—1—63 
„dėliojimai. 


2 uždavinys. 
Reikia sudaryti t. vad.Salomono žvaigždė. Žiūr. 
4 figūrą „J. Dr." 1931 m. kovo mėn. 3(63) Nr. 


Varnas, varpas. 


3 uždavinys. 
4 uždavinys. 


V fo[afr[x| iu] 


5 uždavinys: 
a) šernas, bernas; b) javai; c) naktis. 


Konkurse dalyvavo: 


A. Abaravičius, (Sėniškis) — 7 t., Alfonsas — 2 t., 
B. Ankėnas (Kretonys) — 33 t., Antanas—2 t., AZuo- 
liukas — 2 t., G. Bindoraite (Vardziukiemis) — 24 t., 
K. Boguševičius (Antalgė) — 33 t., Burbulas — 1 t., 
A. B-us—3t., L. Cicėnaitė (Daubariškė)—31 t., J. Če- 
ponas (Kretonys) — 3» t., A. Dylis (Švenčionėliai) — 
36 t., B. Dragūnas (Kalviškė) — 36 t., V. Dubauskas 
(Varšuva)—30 t., J. Galčius (Sėniškis)—24 t., H. Gu- 
de'aitis (Sėniškis)—27 t., B. Gudelis (Sėniškis)—27 t., 
I. Gudelis (Sėniškis)—27 t., V. Gudelis (Sėniškis) 27 t., 
A. Jaskelevičius— 20 t., V. Juknevičius (Švenčionys)— 
37., P. Jurgelionis—2 t., Juozas—1 t., Jurgutis — 1 t., 
VI. Juršėnas (Kalviškė)—35 t., P. Kazüra (Radiškė)- 
17 t, A. Kėkštaitė — 1 t, P. Kibirkštis—2 t., A. Kra- 
sauskas (Kretonys) — 29 t., Ad. Krasauskas (Didžia- 
salis)—13 t., V. Kuolaitis (Gėliūnai)—25t., Laimutis— 
3 t, K. Luneckas (Gaureliai)—23 t., J. Matonis (Vil- 
nius) — 31 t, A. Matulevičius (Vaičiuliškiai) — 23 t., 
J. Matulevičius (Vaičiuliškiai) — 23 t., M. Molis (Bar- 
čiai)—21 t., A. Oparinas (Vilnius)—20 t., E. Oparinas 
(Vilnius) — 20 t., A. Potiejunaite (Praciünai) — 30 t., 
P. Papšys (Galalaukiai)—26 t., V. Pundys (Kalviškė)— 
36 t., C. Pilypavičius (Švenčionys)—36 t., Povilionis— 
2 t, Pranas:Z,—2 t, P. Pivoriūnas -— 2 t., B. Savic- 
kas (Didžiasalis)—27t., A. Steponėnas (Švenčionys)— 
36 t. A. Sadaunykas (Vardziukiemis)—23 t., J. Urbo- 
navičius (SabaliSké) — 22 t., E. Urbelis (Puvočiai) — 
33 t, J. Umbrasas (Vardziukiemis)—23 t., A. Umbra- 
saitė (Vardziukiemis)—23 t., J. Umbrasaitė (Vardziukie- 
mis)—23 t., M. ir U. Umbrasaitės (Vardziukiemis)—23 t., 
Vaivorykštė — 1 t. A. Valeišaitė (Vilnius) — 33 t., 
Pr. Vaškelis (Puvočiai)—34 t., X. — 1 t., Ad. Zagor- 
skas (Antalgė)—33 t., Z.—1 t., P. Zakelis—3 t. 


~= Dovanas laimėjo: 


.. Knyga „Kiškelio užrašai“ — V. Pundys. Knygą 
„Loreta“—B. Ankėnas. Knygą „Mūsu mažoji sesutė“— 
A. Potiejūnaitė. Ukininkų Kalendorių 1937 m.--J. Ce- 
ponas. Knygą ,Nepaprastos atostogos“---C. Pilypavi- 
čius. Knygą „Nauju Žmonių fabrikas“ — M. Molis. 
Gražų peiliuką—J. Urbonavičius. Knygą „Tigro iltys“—- 
M. Umbrasaitė. Sieninį kalendorių — A. Valeišaitė. 
Vilniaus kalendorių — A. Dylis. 

„Dovanos galima atsiimti patiems arba per iga- - 
liotus asmenis ,,J. Dr.“ administracijoj. 


Przeaylka oplacona 


ryczeltem. 

Prenumeratos kaina: | 


Vilniaus krašte metams. . 8 auks. 
5 (P pusmečiui „ 1 auks. 50 sk. 


"Lietuvos Valstybėje ir kitur | 


metams . . . . „ 6 auks. 


»—> Kaina 15 sk. -«—«* 
COS ———— 


